
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 1032848/555 

Μεταβίβαση της Εξουσίας να υπογράφουν «Με εντολή Υπουρ¬ 
γού» στον Ειδικό Γραμματέα του Κέντρου Πληροφορικής του 
Υπουργείου Οικονομικών (ΚΕ.Π.Υ.Ο.) και στους Προϊσταμέ¬ 
νους Δ/νσεων, Τμημάτων, Αυτοτελών και μη αυτοτελών 
Γραφείων της Κ.Υ. και των Ειδικών Αποκεντρωμένων Υπη¬ 
ρεσιών του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16 και 29 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137 Α). 

β) Του Π.Δ. 284/1988 «Οργανισμός του Υπουργείου Οικο¬ 
νομικών» (ΦΕΚ 128 Α). 

2. Την κοινή απόφαση αριθ. Δ. 279/125/15.1.1986 των 
Πρωθυπουργού και Υπουργού Οικονομικών (ΦΕΚ 11Γ), περί 
διορισμού Ειδικού Γραμματέα στο Υπουργείο Οικονομικών. 

3. Την κοινή απόφαση 1002081/28/2.1.1989 των Πρωθυ¬ 
πουργού και Υπουργού Οικονομικών με την οποία ανατέθηκαν 
αρμοδιότητες Υπουργού Οικονομικών στον Υφυπουργό Οικονο¬ 
μικών (ΦΕΚ 10/Β/9.1.1989). 

4. Την απόφαση 12435/28.12.1988 (ΦΕΚ 928/Β/ 
29.12.1988) του Υπουργού Οικονομικών, με την οποία μεταβι¬ 
βάστηκε η εξουσία να υπογράφει «Με εντολή Υπουργού» στο Γε¬ 
νικό Γραμματέα του Υπουργείου Οικονομικών. 

5. Την ανάγκη υπαγωγής στον Ειδικό Γραμματέα του Κέ¬ 
ντρου Πληροφορικής του Υπουργείου Οικονομικών (ΚΕΠΥΟ) 
και στους Προϊσταμένους Διευθύνσεων, Τμημάτων, Αυτοτελών 
και μη αυτοτελών Γραφείων της Κ.Υ. και των Ειδικών Αποκε¬ 
ντρωμένων Υπηρεσιών του Υπουργείου Οικονομικών, της εξου¬ 
σίας να υπογράφουν «Με εντολή Υπουργού», αποφάσεις, εντάλ¬ 
ματα, έγγραφα και εντολές ή άλλες πράξεις, αποφασίζουμε: 

Μεταβιβάζουμε στον Ειδικό Γραμματέα του ΚΕΠΥΟ και 
στους Προϊσταμένους Διευθύνσεων, Τμημάτων, Αυτοτελών και 
μη αυτοτελών Γραφείων της Κ.Υ. και των Ειδικών Αποκεντρω¬ 
μένων Υπηρεσιών του Υπουργείου Οικονομικών την εξουσία να 
υπογράφουν «Με εντολή Υπουργού» αποφάσεις, εντάλματα, έγ¬ 
γραφα και εντολές ή άλλες πράξεις, ως ακολούθως: 

ΚΕΦΑΛΑΙΟ Α 

ΕΙΔΙΚΟΣ ΓΡΑΜΜΑΤΕΑΣ ΚΕΠΥΟ 
Άρθρο 1. 

1. Στον Ειδικό Γραμματέα του ΚΕΠΥΟ: 


α. Εκκαθαριστικά σημειώματα γενικά, επιταγές και βεβαιώ¬ 
σεις αποδοχών των συνταξιούχων του Δημοσίου. 

β. Μετακινήσεις των Προϊσταμένων Τμημάτων και Προσωπι¬ 
κού από Διεύθυνση σε Διεύθυνση ή από τμήμα σε τμήμα του ΚΕ¬ 
ΠΥΟ, εκτός από την τοποθέτηση και μετακίνηση των Προϊστα¬ 
μένων Διευθύνσεων. 

γ. Χορήγηση κανονικών και αναρρωτικών αδειών και κανονι¬ 
κών αδειών απουσίας χωρίς αποδοχές στους Προϊσταμένους των 
Διευθύνσεων και Τμημάτων του ΚΕΠΥΟ. 

δ. Έγκριση μετακίνησης εκτός έδρας (στο εσωτερικό) για λό¬ 
γους υπηρεσιακούς στους υπαλλήλους του ΚΕΠΥΟ. 

ε. Απαντήσεις σε ιδιώτες, Υπηρεσίες κ.λπ. που αφορούν θέ¬ 
ματα αρμοδιότητας του ΚΕΠΥΟ. 

στ. Υποβολή ερωτημάτων προς τη Νομική Διεύθυνση από 
όλες τις Διευθύνσεις του ΚΕΠΥΟ. 

2. Στον ίδιο Ειδικό Γραμματέα πέρα από τα θέματα που ανα- 
φέρονται στην προηγούμενη παράγραφο, και για τα κατωτέρω 
θέματα: 

α. Εποπτεία των εργασιών του ΚΕΠΥΟ. 
β. Έγκριση δαπανών παροχής πιστώσεων, εντολών προμη¬ 
θειών ή εκτέλεσης έργων καθώς και υπογραφή συμβάσεων, μέ¬ 
χρι του ποσού των πέντε εκατομμυρίων (5.000.000) δραχμών 
που αφορούν αποκλειστικά δαπάνες εξοπλισμού πληροφορικής ή 
συντήρησης αυτού. 

γ. Διατύπωση προτάσεων για την έγκριση δαπανών, εντολών 
προμηθειών ή εκτέλεσης έργων άνω του ποσού των πέντε εκα¬ 
τομμυρίων (5.000.000) δραχμών που αφορούν δαπάνες της 
προηγούμενης περίπτωσης. 

ΚΕΦΑΛΑΙΟ Β 

ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ ΚΑΙ ΑΥΤΟΤΕΛΩΝ ΓΡΑ¬ 
ΦΕΙΩΝ Κ.Υ. 

Άρθρο 2. 

Γενικά. 

1. Στους Προϊσταμένους των Διευθύνσεων της Κ.Υ. του 
Υπουργείου Οικονομικών, για τα κατωτέρω θέματα: 

α. Ενέργειες πράξεων^με τις οποίες παρέχονται στατιστικά 
στοιχεία ή άλλες πληροφορίες. 

β. Ενέργειες πράξεων που απευθύνονται στις Αρχές που εξαρ- 
τώνται από το-Υπουργείο Οικονομικών, με τις οποίες περατού- 
νται υποθέσεις, που έχει αποφασίσει προηγούμενα το κατά νόμο 
αρμόδιο όργανο. 

γ. Παροχή οδηγιών στις Περιφερειακές Υπηρεσίες για την 
εφαρμογή των σχετικών διατάξεων και Υπουργικών αποφάσεων 
για αντικείμενα της αρμοδιότητάς τους, μέσα στα πλαίσια της 

ισχύουσας νομοθεσίας και διοικητικής νομολογίας. 

δ. Προτάσεις εκτύπωσης εντύπων που έχουν εγκριθεί. 
ε. Αλληλογραφία με Διευθύνσεις του Υπουργείου Οικονομικών 
ή άλλων Υπουργείων ή με περιφερειακές Υπηρεσίες, για τρέχο¬ 
ντα υπηρεσιακά θέματα. 

στ. Έγκριση χορήγησης αντιγράφων εμπιστευτικών εγγρά¬ 
φων. 

ζ. Αποφάσεις συγκροτήσεως Επιτροπών εκκαθάρισης των αρ¬ 
χείων της Διευθύνσεως. 

η. Απαντήσεις σε πρώτο βαθμό, σε αιτήσεις, υπομνήματα ή 
αναφορές παραπόνων πολιτών. 

θ. Αποφάσεις μετακίνησης υπαλλήλων μέσα στη Διεύθυνση, 
πλην των Προϊσταμένων των Τμημάτων. 

ι. Έκθεση απόψεων της Διοικήσεως στο Συμβούλιο της Επι¬ 
κράτειας ή άλλο αρμόδιο Διοικητικό Δικαστήριο για προσφυγές ή 
αιτήσεις ακυρώσέως, καθώς και παροχή σχετικών στοιχείων. 

ια. Έγκριση τοποθέτησης στο αρχείο πορισμάτων διοικητικών 
ανακρίσεων και ερευνών και εμπιστευτικών εγγράφων, για τα 
οποία δεν απαιτούνται περαιτέρω ενέργειες. 

2. Στους Προϊσταμένους των Αυτοτελών Γραφείων της Κ.Υ., 
για τα κατωτέρω θέματα: 

α. Ενέργειες προπαρασκευαστικών πράξεων για υποθέσεις που 
εκκρεμούν. 

β. Ενέργειες Πράξεων με τις οποίες ζητούνται στατιστικά στοι¬ 
χεία ή άλλες πληροφορίες. 

γ. Έκδοση πιστοποιητικών ή αντιγράφων γενικά, στα θέματα 
της αρμοδιότητάς τους. 

δ. Απαντήσεις σε αιτήσεις πολιτών, με τις οποίες ζητούνται 
•πληροφορίες για υποθέσεις τους. 

ε. Διαβιβαστικά έγγραφα, ανακοινώσεις και κοινοποιήσεις εγ¬ 
γράφων και αποφάσεων. 

στ. Έγκριση τοποθέτησης στο αρχείο εγγράφων για τα οποία 
δεν απαιτείται περαιτέρω ενέργεια. 

Άρθρο 3. 

Ειδικά, κατά θέματα. 

Ι.’ Στους Προϊσταμένους των Διευθύνσεων Διοικητικού (Δ1), 
Προσωπικού ΔΟΥ (Δ2), Προσωπικού Τελωνείων {Δ3) και Προ¬ 
σωπικού Γ.Λ.Κ. (Δ4). 

1. Γενικά, κατά λόγο αρμοδιότητας, σύμφωνα με τον Οργανι¬ 
σμό του Υπουργείου Οικονομικών: 

α. Χορήγηση κανονικών, αναρρωτικών και λοιπών αδειών 
(φοιτητικών κ.λπ.), καθώς και αδειών χωρίς αποδοχές στους 
Προϊσταμένους Τμημάτων και στους υπαλλήλους Α βαθμού, 
εκτός των περιπτώσεων για τις οποίες η αρμοδιότητα μεταβιβά¬ 
ζεται με την παρούσα ή ανήκει σε άλλα όργανα. 

β. Αποδοχή αιτήσεων παραίτησης υπαλλήλων μέχρι Β βαθ¬ 
μού. 

γ. Διαπιστωτικές πράξεις και διαδικαστικές ενέργειες απόλυ¬ 
σης υπαλλήλων όλων των βαθμών λόγω 35ετίας ή ορίου ηλικίας 
ή θανάτου ή εκπτώσεως. 

δ. Διαδικαστικές ενέργειες για θέματα θέσεως υπαλλήλων σε 
διαθεσιμότητα ή σε κατάσταση αργίας. 

ε. Ατομικές πράξεις που αναφέρονται στις αποδοχές και άδειες 
του προσωπικού με σχέση εργασίας ιδιωτικού δικαίου. 

στ. Διαδικαστικές ενέργειες για την παροχή ηθικών αμοιβών ή 
βραβείων σε υπαλλήλους. 

ζ. Παραπομπή υπαλλήλων όλων των βαθμών στις αρμόδιες 
κατά περίπτωση υγειονομικές επιτροπές. 

η. Έκδοση αποφάσεων μισθολογικών μεταβολών του προσω¬ 
πικού με σχέση εργασίας ιδιωτικού δικαίου σύμφωνα με τις δια¬ 
τάξεις που ισχύουν. 

θ. Διαδικαστικές ενέργειες και αποφάσεις απόλυσης υπαλλή¬ 
λων μέχρι Β βαθμού για πνευματική και σωματική ανικανότητα. 

ι. Πράξεις μεταφοράς πιστώσεων μέχρι ποσού 5.000.000 
δρχ. από τον κεντρικό ειδικό φορέα στις Υπηρεσίες Εντελλομένων 
Εξόδων των Νομαρχιών για τη συμπλήρωση λειτουργικών δα¬ 


πανών των περιφερειακών υπηρεσιών, καθώς και πράξεις έγκρι¬ 
σης δαπανών μέχρι ποσού των 5.000.000 δραχμών για τη με¬ 
τακίνηση εκτός έδρας υπαλλήλων και για κάθε συναφές θέμα (με¬ 
ταθέσεις, αποσπάσεις κ.λπ.), με κοινοποίηση σε κάθε περίπτωση 
των πράξεων αυτών στη Διεύθυνση Οικόνομικού (Δ5). 

ια. Διαδικαστικές ενέργειες με κοινοποίηση στη Διεύθυνση Οι¬ 
κονομικού για τα θέματα της προηγούμενης περίπτωσης, για 
ποσά άνω των 5.000.000 δρχ. 

II. Ειδικά: 

Πέρα από τα θέματα που αναφέρονται ανωτέρω στην προη¬ 
γούμενη ενότητα (I) και για τα κατωτέρω θέματα: 
α. Στον Προϊστάμενο της Διεύθυνσης Διοικητικού (Δ1) 
ΐ) Εισήγηση και διαδικαστικές ενέργειες για τη μετάβαση 
υπαλλήλων όλων των κλάδων του Υπουργείου Οικονομικών στο 
εξωτερικό για υπηρεσία ή εκπαίδευση. 

ϋ) Διαδικαστικές ενέργειες για τη μετακίνηση υπαλλήλων 
όλων των Κλάδων προς και από τις Διευθύνσεις και Αυτοτελή και 
μη Αυτοτελή Γραφεία της Κ.Υ. και τις Ειδικές Αποκεντρωμένες 
Υπηρεσίες, που στελεχώνονται από υπαλλήλους, των οποίων τα 
θέματα υπηρεσιακής κατάστασης υπάγονται σε διαφορετικές 
Διευθύνσεις Προσωπικού. 

ϊΐί) Διαδικαστικές ενέργειες για την έκδοση αποφάσεων επιχορη¬ 
γήσεων όπου συντρέχει περίπτωση. 

β. Στον Προϊστάμενο της Διεύθυνσης Προσωπικού Τελωνείων 

(Δ3) 

ϊ) Εκκαθάριση των ΔΕΤΕ των υπαλλήλων της Κ.Υ. καί των 
Ειδικών Αποκεντρωμένων Υπηρεσιών, εφόσον για τις τελευταίες, 
προβλέπεται από σχετική ειδικότερη απόφαση. 

ϋ) Ορισμό και αντικατάσταση των τελωνειακών ταμιών. 

2. Στον Προϊστάμενο της Διεύθυνσης Οικονομικού (Δ5) 

α. Έγκρισή κάθε φύσης δαπανών, παροχής πιστώσεων, εντο¬ 
λών προμηθειών ή εκτέλεσης έργων, καθώς και υπογραφή των 
συμβάσεων μέχρι του ποσού των πέντε εκατομμυρίων 
(5.000.000) δραχμών, εκτός των περιπτώσεων που έχουν υπα¬ 
χθεί στην αρμοδιότητα του Ειδικού Γραμματέα του ΚΕΠΥΟ και 
των Προϊσταμένων των Διευθύνσεων Διοικητικού και Προσωπι¬ 
κού. 

β. Εκκαθάριση των περιοδικού χαρακτήρα αμοιβών του προ¬ 
σωπικού που υπηρετεί στην Κ.Υ., καθώς και στις Ειδικές Αποκε¬ 
ντρωμένες Υπηρεσίες που καθορίζονται με ειδικότερες αποφάσεις 
μας ορισμού εκκαθαριστών αμοιβών, εκτός της εκκαθάρισης 
ΔΕΤΕ και ΔΕΧΕ. 

γ. Έγγραφα για θέματα που αφορούν γενικά τη χρήση και την 
κίνηση αυτοκινήτων του Υπουργείου Οικονομικών Ν.Δ, 2396/ 
1953. 

δ. Εξόφληση χρηματικών ενταλμάτων και έκδοση επιτα¬ 
γών. 

ε. Θεώρηση καταστάσεων δικαιολογητικών των κάθε φύσης 
εγκριμένων δαπανών. 

στ. Εκκαθαρίσεις δαπανών και χρηματικά εντάλματα του Ει¬ 
δικού Ταμείου Ελέγχου και Εποπτείας Φορολογίας Οινοπνεύμα¬ 
τος. 

ζ. Αποφάσεις ανάληψης υποχρεώσεων και έγκριση έκδοσης 
χρηματικών ενταλμάτων πληρωμής σε βάρος του εγκριμένου 
προϋπολογισμού των εξόδων του Ειδικού Ταμείου Ελέγχου και 
Εποπτείας Φορολογίας Οινοπνεύματος μέχρι του ποσού των πέ¬ 
ντε εκατομμυρίων (5.000.000) δραχμών, καθώς και αποφάσεις 
έγκρισης αποτελεσμάτων διαγωνισμού και λοιπά έγγραφα ή 
αποφάσεις γενικά του ανωτέρω Ειδικού Ταμείου, εφόσον έχει 
προκληθεί κατά τις κείμενες διατάξεις έγκριση των δαπανών αυ¬ 
τών από μέρους του Διοικητικού Συμβουλίου του Ταμείου. 

3. Στον Προϊστάμενο της Διεύθυνσης Οργάνωσης (Δ6) 

α. Διαδικαστικές ενέργειες για την έκδοση διαταγμάτων ή άλ¬ 
λων πράξεων σύστασης, κατάργησης αναδιάρθρωσης και λει¬ 
τουργίας υπηρεσιών του Υπουργείου Οικονομικών και των επο- 
πτευομένων απ’, αυτό Νομικών Προσώπων. 

β. Διαδικαστικές ενέργειες για την έκδοση αποφάσεων ορισμού 
μελών σε συλλογικά όργανα γενικά, καθώς και ορισμού εκπρο- 

σώπων του Υπουργείου Οικονομικών σε διοικητικά συμβούλια 
και άλλα συλλογικά όργανα που προβλέπεται η συμμετοχή υπαλ¬ 
λήλων του Υπουργείου Οικονομικών. 

4. Στον Προϊστάμενο της Διεύθυνσης Νομοθετικού Συντονι¬ 
σμού και Κωδικοποιήσεων (Δ7). 

α. Προτάσεις εκτύπωσης των Κωδικοποιήσεων, 
β. Κοινοποίηση στις Υπηρεσίες συλλογών δικαστηριακής νο¬ 
μολογίας. 

5. Στον Προϊστάμενο της Διεύθυνσης Διεθνών Σχέσεων (Δ8) 
α. Αλληλογραφία επί τεχνικών θεμάτων και ανταλλαγή πλη¬ 
ροφοριών με διεθνείς οργανισμούς και ξένες διοικήσεις, διαβου- 
λεύσεις με ξένες Διευθύνσεις για θέματα συνεργασίας μ’ αυτές, 
τρέχουσα αλληλογραφία με άλλους Εθνικούς Φορείς. 

β. Θέματα υποδοχής εκπροσώπων Διοικήσεων άλλων Κρα¬ 
τών και Διεθνών Οργανισμών αρμοδιότητας της Διεύθυνσης. 

6. Στον Προϊστάμενο της Διεύθυνσης Ελέγχων (Δ9): 

α. Ενέργειες προς τις Υπηρεσίες Οικονομικού Ελέγχου (άρ¬ 
θρου 81 Π.Δ. 284/88) ή άλλες περιφερειακές υπηρεσίες του 
Υπουργείου Οικονομικών για την πραγματοποίηση ελέγχων 
ύστερα από καταγγελίες ή πληροφορίες που περιέρχονται στη 
Διεύθυνση. 

β. Ενέργειες που σχετίζονται με την παρακολούθηση του έργου 
που ανατέθηκε στους Επιθεωρητές των Ειδικών Επιθεωρήσεων 
και των Νομαρχιακών Επιθεωρήσεων και Συντονισμού. 

γ. Εισηγητικά σημειώματα σχετικά με τις εκθέσεις που υπο¬ 
βάλλονται από Ορκωτούς Λογιστές για ελέγχους Ν.Π.Δ.Δ. 

δ. Εντολές για ενέργειες ελέγχου σε διαχειριζομένους χρήματα 
του Δημοσίου και των Νομικών Προσώπων, Οργανισμών και 
Ιδρυμάτων του άρθρου 1 του Ν.Δ. 1264/1942, σύμφωνα με τις 
διατάξεις που αφορούν τις προπληρωμές. 

ε. Εντολές και Οδηγίες προς τους Επιθεωρητές που σχετίζο¬ 
νται με τη διεξαγωγή του έργου τους. 

στ. Ενέργειες για διάθεση στις Τελωνειακές Αρχές των ανα¬ 
γκαίων μέσων δίωξης λαθρεμπορίου. 

ζ. Εξουσιοδότηση σε οικονομικούς υπαλλήλους για διενέργεια 
ελέγχου προς διαπίστωση κάθε τελωνειακής ή δασμολογικής πα¬ 
ράβασης και για την επαλήθευση της τήρησης των διατυπώσεων, 
για την εισαγωγή κατοχή ή διάθεση ορισμένων ειδών στα οποία 
παρατηρείται λαθρεμπορική δραστηριότητα (άρθρο 88 παρ. 3 και 
4 του Ν. 1165/1918). 

7. Στον Προϊστάμενο της Διεύθυνσης Δημόσιας Περιουσίας 

(Δ10) ... ’ 

α. Παραπομπή υποθέσεων στο Γνωμοδοτικό Συμβούλιο Δη¬ 
μοσίων Κτημάτων και Απαλλάξιμης Περιουσίας. 

β. Έκδοση Εντολών σύνταξης τοπογραφικών και υψομετρι¬ 
κών διαγραμμάτων εφαρμογής τίτλων ιδιοκτησίας και διενέρ¬ 
γειας ερευνών ιδιοκτησιακού καθεστώτος ακινήτων. 

γ. Εκποίηση ανταλλαξίμων κτημάτων αξίας μέχρι του ποσού 
των είκοσι χιλιάδων (20.000) μεταλλικών δραχμών. 

δ. Αποφάσεις που αφορούν ανάθεση της προεκτίμησης απαλ- 
λοτριωθέντων κτημάτων για δημόσια ωφέλεια στην Επιτροπή 
του άρθρου 11 του Α.Ν. 1731/1939. 

ε. Αναπροσαρμογή αποζημίωσης σύμφωνα με το άρθρο 12α 
παρ. 5 του Κώδικα Απαλλοτριώσεων (Α.Ν. 1731/1939). 

στ. Εκκαθάριση αμοιβής των Επιτροπών του άρθρου 37α του 
Α.Ν. 1731/1939 και του άρθρου 29 του Ν.Δ. 797/1971. 

ζ. Διατύπωση απόψεων στις Ν.Υ.Δ., σχετικά με την αποδοχή 
ή μη από το Δημόσιο Δικαστικών αποφάσεων ή συμβιβαστικής 
ρύθμισης υποθέσεων από αναγκαστικές απαλλοτριώσεις. 

η. Ειδοποίηση των ιδιοκτητών απαλλοτριωθέντων αναγκαστι- 
κώς ακινήτων τους για τη γενόμενη παρακατάθεση των αποζη¬ 
μιώσεων στο Ταμείο Παρακαταθηκών και Δανείων, καθώς και 
εντολή δημοσίευσης στην Εφημερίδα της Κυβερνήσεως των ειδο¬ 
ποιήσεων αυτών σύμφωνα με τα άρθρα 7 και 24 του Α.Ν. 1731/ 
1939 ή τα άρθρα 7 και 8 του Ν.Δ. 797/1971. 

θ. Εντολή προς το Ταμείο Παρακαταθηκών και Δανείων για 
πληρωμή σε αναγνωρισθέντες ιδιοκτήτες από αναγκαστική 
απαλλοτρίωση ακινήτων των αποζημιώσεων που έχουν παρακα¬ 


τατεθεί στο όνομά τους. 

ι. Ανάληψη δαπάνης και έκδοση χρηματικών ενταλμάτων 
πληρωμής ποσού μέχρι δέκα εκατομμυρίων (10.000.000) 
δραχμών, σ’ αυτούς που αναγνωρίστηκαν κατά νόμιμο τρόπο δι¬ 
καιούχοι εξ απαλλοτριώσεων, εφόσον υπάρχει αναγραμμένη στον 
Προϋπολογισμό πίστωση και η πληρωμή βασίζεται σε τελεσίδικη 
δικαστική απόφαση ή σε συμβιβασμό, ο οποίος έγινε σύμφωνα με 
τις διατάξεις του άρθρου 37α του Α.Ν. 1731/1939 και του άρ¬ 
θρου 29 του Ν.Δ. 797/1971. 

ια. Ανάληψη δαπάνης και παρακατάθεση αποζημίωσης ποσού 
μέχρι δέκα εκατομμυρίων (10.000.000) δραχμών στο Ταμείο 
Παρακαταθηκών και Δανείων για τη συντέλεση των απαλλοτρι¬ 
ώσεων. 

ιβ. Ανάληψη δαπάνης και εντολή μεταβίβασης στις Νομαρχίες 
πίστωσης ποσού μέχρι δέκα εκατομμύριών (10.000.000) δραχ¬ 
μών, για αποζημίωση απαλλοτριωθέντων ακινήτων. 

8. Στον Προϊστάμενο της Διεύθυνσης Εθνικών Κληροδοτημά¬ 
των (Δ11) 

α. Έγκριση ή μη εκμίσθωσης κινητών και ακινήτων που ανή¬ 
κουν σε κοινωφελείς γενικά περιουσίες και σχολάζουσες κληρονο¬ 
μιές, που δεν έχει μεταβιβαστεί στους Νομάρχες. 

β. Έγκριση ή μη εκποίησης κινητών και ακινήτων που ανή¬ 
κουν σε κοινωφελείς περιουσίες και σχολάζουσες κληρονομιές, 
εφόσον το τίμημά τους είναι μέχρι πέντε εκατομμύρια 
(5.000.000) δραχμές. 

γ. Έγκριση διανομής κληρονομιάς μεταξύ συγκληρονόμων ή 
απόδοσης σ’ αυτούς του όλου ή μέρους της μερίδας τους που εκ¬ 
καθαρίστηκε, ύστερα από σύμφωνη γνώμη του αρμόδιου συλλο¬ 
γικού οργάνου, αξίας κάτω των πέντε εκατομμυρίων 
(5.000.000) δραχμών. 

δ. Έγκριση: δα) δαπανών διαχείρισης,, εξόφλησης χρεών, λο¬ 
γοδοσιών εκκαθαριστούν, εκτελεστών διαθηκών κοινωφελών 
ιδρυμάτων και κηδεμόνων σχολαζουσών κληρονομιών, δβ) αμοι¬ 
βών δικηγόρων, μηχανικών, εμπειροτεχνών εκτιμητών, φυλά¬ 
κων μεταγραφών, κ.λπ. και δγ) καθορισμού αντιμισθίας εκκαθα¬ 
ριστούν, εκτελεστών διαθηκών, διοικητών κοινωφελών περιου¬ 
σιών και κηδεμόνων σχολαζουσών κληρονομιών, εφόσον δεν 
υπερβαίνουν το ποσό των δύο εκατομμυρίων (2.000.000) δραχ¬ 
μών. 

ε. Έγκριση ή τροποποίηση προϋπολογισμού ή απολογισμού 
κοινωφελών περιουσιών για ποσό άνω των δέκα εκατομμυρίων 
(10.000.000) δραχμών. 

στ. Έγκριση αμοιβής αποζημίωσης και οδοιπορικών εξόδων 
σε υπαλλήλους που συνέπραξαν σε δημοπρασίες και σε μέλη Εξε¬ 
ταστικών Επιτροπών υποψηφίων υποτρόφων κοινωφελών πε¬ 
ριουσιών και ιδρυμάτων. 

ζ. Έγκριση συμβιβαστικής επίλυσης διαφοράς που αφορά σε 
κοινωφελή περιουσία εφόσον η αξία του αντικειμένου του συμβι¬ 
βασμού είναι μέχρι ποσού δύο εκατομμυρίων (2.000.000) δραχ¬ 
μών. 

η. Έγκριση ανάληψης οποιουδήποτε ποσού από τις καταθέσεις 
στις Τράπεζες των υπό εκκαθάριση κοινωφελών γενικά περιου¬ 
σιών, καθώς και των σχολαζουσών κληρονομιών. 

θ. Παραπομπή υποθέσεων στο Συμβούλιο Εθνικών Κληροδο¬ 
τημάτων και στην Επιτροπή Εθνικών Κληροδοτημάτων. 

ι. Εντολές υποβολής μερικής λογοδοσίας από τους εκτελεστές 
διαθηκών ή κηδεμόνες σχολαζουσών κληρονομιών όσο διαρκεί η 
εκκαθάριση της κληρονομιάς. 

ια. Έγκριση ή μη επωφελέστερης επένδυσης ή αξιοποίησης ή 
διάθεσης των περιουσιών, που καταλείπονται υπέρ των κοινωφε¬ 
λών σκοπών, καθώς και χορήγησης ή λήψης δανείου μέχρι του 
ποσού των δύο εκατομμυρίων (2.000.000) δραχμών για κάθε 
περίπτωση, σύμφωνα με τις διατάξεις του Α.Ν. 2039/1939. 

ιβ. Έγκριση έγερσης ή απόκρουσης αγωγής και γενικά άσκη¬ 
σης ή παραίτησης από κάθε ένδικο μέσο, των εκτελεστών διαθη¬ 
κών ή εκκαθαριστών ή διοικητών κοινωφελών περιουσιών ή κη¬ 
δεμόνων σχολαζουσών κληρονομιών καθώς και έγκριση παρέμ¬ 
βασης του Υπουργού Οικονομικών σύμφωνα με το άρθρο 126 

του Α.Ν. 2039/1939. 

ιγ. Έγκριση απόδοσης ή μη σχολαζουσών κληρονομιών, σε 
νομιμοποιούμενους κληρονόμους γενικά, εφόσον η αξία αυτών 
που εκκαθαρίστηκε δεν υπερβαίνει το ποσό των δύο εκατομμυ¬ 
ρίων (2.000.000) δραχμών. 

ιδ. Ανάληψη δαπάνης και έκδοση χρηματικών ενταλμάτων 
πληρωμής από την αναγραμμένη στον προϋπολογισμό πίστωση 
για την εξόφληση αντιμισθίας κηδεμόνων σχολαζουσών κληρονο¬ 
μιών και δαπανών αυτών για εκκαθάριση της κληρονομιάς σε πε¬ 
ρίπτωση κατά την οποία η κληρονομιά στερείται ενεργητικού ή το 
ενεργητικά που πραγματοποιήθηκε δεν επαρκεί για την πληρωμή 
της αντιμισθίας και των δαπανών του κηδεμόνα (άρθρο 8 του Ν. 
462/1943). 

ιε. Υπογραφή ενταλμάτων πληρωμής σε βάρος των κληροδο¬ 
τημάτων άμεσης διαχείρισης ανεξάρτητα από το ποσό. 

ιστ. Αποδοχή ή αποποίηση των κληρονομιών που καταλείπο- 
νται υπέρ του Δημοσίου, καθώς και των με όρους κληροδοσιών 
και δωρεών, εφόσον η αξία τους είναι μέχρι του ποσού των πέντε 
εκατομμυρίων (5.000.000) δραχμών. 

ιζ. Ανάληψη δαπάνης μέχρι ποσού δύο εκατομμυρίων 
(2.000.000) δραχμών σε βάρος των πιστώσεων του Ειδικού 
Προϋπολογισμού Εθνικών Κληροδοτημάτων και διάθεση του πο¬ 
σού αυτού για την εκτέλεση των σκοπών των κληροδοτημάτων 
άμεσης διαχείρισης. 

ιθ. Έγκριση εκτέλεσης έργου, χωρίς δημοπρασία, με δαπάνες 
των κοινωφελών περιουσιών, η αξία του οποίου δεν υπερβαίνει το 
ποσό των δύο εκατομμυρίων (2.000.000) δραχμών. 

9. Στον Προϊστάμενο της Διεύθυνσης Φορολογίας Κεφαλαίου 

(Δ 13) .··■'.■ 

α) Ορισμός αρμόδιου προϊσταμένου ΔΟΐ για υποθέσεις φορο¬ 
λογίας κληρονομιών - δωρεών - γονικών παροχών (ή προικών) 
στις περιπτώσεις που επιτρέπεται- σύμφωνα με τις διατάξεις της 
παράγράφου 5 του άρθρου 21 του Ν. 1641/1919 καθώς και 
των παραγράφων 4 του άρθρου 66 και 3 του άρθρου 87 του Ν.Δ. 
118/1973. 

β. Ορισμός ως αντιπροσώπου του Δημοσίου για την υπογραφή 
των συμβολαίων μεταβίβασης κληρονομιαίων ακινήτων στο Δη¬ 
μόσιο, Προϊσταμένου ΔΟΥ ή Κτηματικής Υπηρεσίας, μη αρμο¬ 
δίου από το Νόμο, σύμφωνα με τις διατάξεις της παραγράφου 1 
του άρθρου 2 του Β.Δ/τος 780/1960 και του δεύτερου εδαφίου, 
της παραγράφου 4 της περίπτωσης 1 του άρθρου 1 της Κ. 
13061/390/1975 απόφασης του Υπουργού Οικονομικών. 

γ) Αποδοχή μετοχών ανωνύμων εταιρειών, εκτός Τραπεζών, 
ως ασφάλεια για την καταβολή σε δόσεις του φόρου κληρονομιάς. 

10. Στον Προϊστάμενο της Διεύθυνσης Φ.Π.Α. και Ειδικών 
Φορολογιών (Δ 14) 

α) Διαδικαστικές ενέργειες για την εκτύπωση κινητών επιθη¬ 
μάτων, προξενικών ενσήμων, ενσήμων εντύπων συναλλαγματι¬ 
κών και γραμματίων, υπευθύνων δηλώσεων Ν. 1599/1986, 
καθώς και κάθε άλλου κινητού επισήματος. 

β) Έγκριση δαπάνης για μεταφορά συναλλαγματικών και 
γραμματίων σε διαταγή μέχρι ποσού τριακοσίων χιλιάδων 
(300.000) δραχμών. 

γ) Εγκρίσεις διενέργειας εκτάκτων ελέγχων αποθηκών Κα¬ 
πνού των Καπνοβιομηχανιών της Χώρας. 

δ) Εντολές λήψης μέτρων που αφορούν τη δίωξη του λαθρε¬ 
μπορίου καπνού, καπνοβιομηχανικών προϊόντων, σιγαρόχαρτου 
και ναρκωτικών. 

ε) Έγκριση μεταφοράς από Ταμείο σε Ταμείο ή την ΥΔΕΑΔ, 
ενσήμων ταινιών φορολογίας καπνού ή καταστροφής άχρηστων ή 
μη χρησιμοποιουμένων παλαιών εκδόσεων ταινιών. 

στ) Ενέργειες κατανομής των εγκεκριμένων κάθε χρόνο πι¬ 
στώσεων, μεταξύ των Δ.Ο.Υ. που έχουν Τμήματα Καπνού και 
αφορούν διενέργειες ελέγχου αποθηκών καπνού, εμπόρων και 
βιομηχάνων. 

ζ) Έγκριση εισαγωγής καπνομαχαιριών και καπνοδειγμάτων 
από ιδιώτες, που αφορούν την πώληση ή τη διάθεσή τους για δο¬ 
κιμές στις καπνοβιομηχανίες. 


η) Αναβολή του ετήσιου ελέγχου αποθηκών, των καπνεμπό- 
ρων και καπνοβιομηχάνων. 

θ) Έγκριση εξαγωγής στην αλλοδαπή από τις καπνοβιομηχα¬ 
νίες σιγαρόχαρτου, σιγαρέττων και κομμένου καπνού χωρίς σή¬ 
ματα, για δοκιμή αγοραζομένων μηχανημάτων. 

ι) Αποφάσεις για ζητήματα αποθήκευσης και μεταφοράς πα¬ 
ραγωγικών και εμπορικών καπνών στις Καπνοβιομηχανίες της 
χώρας. 

ια) Έγκριση εξαγωγής δειγμάτων καπνοβιομηχανικών προ¬ 
ϊόντων χωρίς συναλλαγματικές διατυπώσεις για διαφήμιση και 
προώθηση των εξαγωγών. 

ιβ) Έγκριση εξαγωγής καπνού και καπνοκοτσανίων για ει¬ 
δική επεξεργασία και επανεισαγωγή. 

ιγ) Έγκριση επανεισαγωγής αφορολόγητων τσιγάρων, 
ιδ) Έγκριση εισαγωγής και κυκλοφορίας καπνοβιομηχανικών 
προϊόντων, χωρίς ενδείξεις για δειγματοληπτική έρευνα και δια¬ 
φημιστικούς σκοπούς. 

ιε) Έγκριση παραγωγής και κυκλοφορίας εγχώριων καπνο- 
βιομηχανικών προϊόντων για δειγματοληπτική έρευνα και δια¬ 
φημιστικούς σκοπούς. 

ιστ) Έγκριση κυκλοφορίας νέων σημάτων καπνοβιομηχανι- 
κών προϊόντων. 

ιζ) Έγκριση εξάλειψης υποθήκης ή ενεχύρου επί μηχανημά¬ 
των καπνοβιομηχανιών. 

ιη) Έγκριση για την ολοκλήρωση εξόφλησης αιτήσεων φορο¬ 
λογίας καπνοβιομηχανικών προϊόντων. 

ιθ) Έγκριση εισαγωγής κομμένου καπνού για τη διενέργεια 
δοκιμών. 

11. Στον Προϊστάμενο της Διεύθυνσης Βιβλίων και Στοιχείων 
(Δ 15) Ερωτήματα προς την Επιτροπή Αογιστικών Βιβλίων 
(ΕΑΒ). 

12. Στον Προϊστάμενο της Διεύθυνσης Είσπραξης Δημοσίων 
Εσόδων (Δ 16). 

α) Εντολές για εφοδιασμό με χρήματα των Δ.Ο.Υ. και για τη 
μεταφορά χρημάτων από ΔΟΥ σε ΔΟΥ από του ποσού των δέκα 
εκατομμυρίων (10.000.000) δραχμών και άνω. 
β) Εγκρίσεις χορήγησης προκαταβολών ενσήμων, 
γ) Εγκρίσεις που αφορούν τη διαχειριστική και λογιστική τα¬ 
κτοποίηση των Δ.Ο.Υ. 

δ) Εγκρίσεις για άρση κατασχέσεων σε περιουσιακά στοιχεία 
οφειλετών του Δημοσίου για χρέος ποσού άνω του ενός εκατομ¬ 
μυρίου (1.000.000) και μέχρι του ποσού των πέντε εκατομμυ¬ 
ρίων (5.000.000) δραχμών. 

ε) Έγκριση υπερθεματισμού για λογαριασμό του Δημοσίου σε 
πλειστηριασμούς ακινήτων οφειλετών του, σύμφωνα με το άρθρο 
56 του ΚΕΔΕ για ποσά άνω των πεντακοσίων χιλιάδων 
(500.000) και μέχρι του ποσού των πέντε εκατομμυρίων 
(5.000.000) δραχμών. 

στ) Αποφάσεις για την έγκριση ή μη της κατακύρωσης στο Δη¬ 
μόσιο εκπλειστηριασθέντων ακινήτων οφειλετών του, σύμφωνα 
με το άρθρο 4 παράγραφος 5 του Ν.Δ. 3908/1959 ή του άρθρου 
44 του ΚΕΔΕ, μέχρι του ποσού των δύο εκατομμυρίων 
(2.000.00) δραχμών. 

ζ) Έγκριση επιστροφής φόρων για ποσά άνω των τριών εκα¬ 
τομμυρίων (3.000.000) και μέχρι του ποσού των πέντε εκατομ¬ 
μυρίων (5.000.000) δραχμών. * 

η) Εισήγηση προς τις Νομικές Υπηρεσίες Διοίκησης για αιτή¬ 
ματα συμβιβασμού διακανονισμού χρεών πτωχών οφειλετών του 
Δημοσίου. 

13. Στον Προϊστάμενο της Διεύθυνσης Δασμολογικής (Δ17). 
α) Έγκριση παράτασης της προθεσμίας επιστροφής ή συμψη¬ 
φισμού δασμών για εμπορεύματα που επανεξάγονται σαν ακα¬ 
τάλληλα, σύμφωνα με τις διατάξεις της παραγράφου 1 του άρ¬ 
θρου 6 του Ν. 327/1976. 

β) Έγκριση παράδοσης πρώτων υλών με μειωμένο δασμό από 
Τελωνειακή Αρχή διαφορετική εκείνης του τόπου εγκατάστασης 
της παραλήπτριας βιομηχανίας όταν ειδικές μεταφορικές δυσχέ¬ 
ρειες δικαιολογούν την παροχή της διευκόλυνσης αυτής. 

γ) Έγκριση εξαγωγής εμπορευμάτων προς τελειοποίηση και 
επανεισαγωγή. 

14. Στον Προϊστάμενο της Διεύθυνσης Τελωνειακών Οικονο¬ 
μικών Συστημάτων (Δ18). 

α) Παροχή έγκρισης εισαγωγής εμπορευμάτων, προέλευσης 
τρίτων προς την Ε0Κ χωρών, με το καθεστώς της τελειοποίησης 
για επανεξαγωγή. 

β) Παροχή έγκρισης παράδοσης εμπορευμάτων με το καθε¬ 
στώς της τελειοποίησης για επανεξαγωγή πριν από την έκδοση 
της προβλεπόμενης Υπουργικής απόφασης. 

γ) Έγκριση παράδοσης πρώτων υλών με προσωρινή ατέλεια 
από Τελωνειακή Αρχή διαφορετική εκείνης του τόπου εγκατά¬ 
στασης της παραλήπτριας βιομηχανίας, όταν ειδικές μεταφορικές 
δυσχέρειες δικαιολογούν την παροχή της διευκόλυνσης αυτής. 

δ) Έγκριση παράδοσης πρώτων υλών με προσωρινή ατέλεια, 
σύμφωνα με τις διατάξεις του άρθρου μόνου του Ν.Δ. 922/ 
1971. 

15. Στον Προϊστάμενο της Διεύθυνσης Τελωνειακών Διαδικα¬ 
σιών. 

α) Καθορισμό των βιβλίων και εντύπων που τηρούνται από τα 
Τελωνεία, καθώς και κατάργηση αυτών (άρθρο 133, παράγρ. 2 
του Ν. 1165/1918), εφόσον δεν αντίκεινται στο Π.Δ. 127/ 
1989 (ΦΕΚ 60Α). 

β) Καθορισμός όρων και διατυπώσεων διαμετακόμισης στο 
εσωτερικό αποσκευών επιβατών, καθώς και τρόπου τελωνισμού 
τους (άρθρο 69, παραγρ. 1 εδαφ. 2 του Ν. 1165/1918). 

γ) Απαλλαγή εμπορευμάτων από την πληρωμή δικαιωμάτων 
υπερημερίας (άρθρο 67 παρ. 11 του Ν. 1165/1918). 

δ) Έκδοση γενικών ή ειδικών διαταγών για τη ρύθμιση θεμά¬ 
των που ανακύπτουν κατά την εισαγωγή, μεταφόρτωση κλπ. των 
εμπορευμάτων, βάσει των διατάξεων του άρθρου 19 του Ν. 
2096/1952. 

ε) Καθορισμό των διαδικασιών της επίσκεψης από την Τελω- 
νειακή Αρχή των Πλοίων Πολεμικού Ναυτικού και κάθε άλλου 
πλοίου που ανήκει ή χρησιμοποιείται από Κρατικές Υπηρεσίες 
(άρθρο 20, παρ. 3 του Ν. 1165/1918). 

στ) Έγκριση περαιτέρω παράτασης ειδικώς και σε συγκεκρι¬ 
μένες περιπτώσεις της προθεσμίας αποταμίευσης εμπορευμάτων 
(άρθρο 62, παρ. 1, 4 και 5 του Ν. 1165/1918). 

ζ) Καθορισμό των όρων και διατυπώσεων παραλαβής αποβι- 
βαζομένων εγχωρίων προϊόντων προ της κατάθεσης των Τελω¬ 
νειακών εγγράφων μεταφοράς (άρθρο 73, παρ. 4 του Ν. 1165/ 
1918). 

η) Καθορισμό των όρων και προϋποθέσεων μεταφοράς ελευθέ¬ 
ρων εμπορευμάτων, παροχή εγγυήσεων και απαλλαγή της ευθύ¬ 
νης από εγγυήσεις για ολική ή μερική απώλεια μεταφερομένου 
εμπορεύματος λόγω ναυαγίου ή άλλης περίπτωσης ανώτερης 
βίας (άρθρο 75 παρ. 1 και 5 του Ν. 1165/1918). 

16. Στον Προϊστάμενο της Διεύθυνσης Προϋπολογισμού 
(Δ20). 

α) Αποφάσεις χαρακτηρισμού πιστώσεων του προϋπολογισμού 
ως δεκτικών έκδοσης ενταλμάτων προπληρωμής και μεταβίβα¬ 
σής τους με επιτροπικά εντάλματα. 

β) Πράξεις αυξομείωσης των αριθμητικών προβλέψεων προ¬ 
σωπικού μέσα στο συνολικό αριθμό αυτών που περιλαμβάνονται 
στις αναλύσεις του προϋπολογισμού. 

γ) Αποφάσεις ισόποσης αυξομείωσης πιστώσεων και μεταφο¬ 
ράς αυτών από τον Προϋπολογισμό Δημοσίων Επενδύσεων ενός 
φορέα σε άλλο ή στον Τακτικό Προϋπολογισμό ανεξαρτήτως πο¬ 
σού και καθορισμού του ποσοστού διάθεσης των πιστώσεων αυ¬ 
τών. 

δ) Εντολές προς τις Δ.Ο.Υ. για την εισαγωγή στον Προϋπολο¬ 
γισμό εσόδων αδιαθέτων υπολοίπων από εντάλματα προπληρω¬ 
μής δαπανών Δημοσίων Επενδύσεων σε δραχμές σε ξένο συνάλ¬ 
λαγμα. 

ε) Αποφάσεις για μεταβολές πιστώσεων καθώς και τις εγκρί¬ 
σεις διάθεσης αυτών, των ειδικών προϋπολογισμών αποκεντρω¬ 
μένων Υπηρεσιών, Ειδικών Ταμείων κλπ. που συνδημοσιεύονται 


με τον Κρατικό Προϋπολογισμό μέχρι του ποσού των δέκα εκα¬ 
τομμυρίων (10.000.000) δραχμών. 

στ) Αποφάσεις επιστροφής εσόδων που εισπράχτηκαν αχρεω- 
στήτως από Δημόσιες Επενδύσεις. 

ζ) Αποφάσεις διαγραφής, διόρθωσης ή προσθήκης νέων κωδι¬ 
κών αριθμών στον Κώδικα Κατάταξης Εσόδων και Εξόδων του 
Προϋπολογισμού καθώς και τροποποίηση της ονομασίας των 
κωδικών αριθμών. 

η) Αποφάσεις ισόποσης αυξομείωσης πιστώσεων ή μεταφοράς 
αυτών από τον Προϋπολογισμό ενός Υπουργείου ή Νομαρχίας σε 
άλλο, μέχρι του ποσού των δέκα εκατομμυρίων (10.000.000) 
δραχμών κατά κωδικό αριθμό. 

θ) Αποφάσεις αύξησης του ποσοστού διάθεσης των πιστώσεων 
των Προϋπολογισμών των Υπουργείων και Νομαρχιών μέχρι 
του ποσού των δέκα εκατομμυρίων (10.000.000) δραχμών 
κατά κωδικό αριθμό. 

ι) Αποφάσεις μεταφοράς πιστώσεων στους Προϋπολογισμούς 
των Υπουργείων ανεξαρτήτως ποσού από το υπό κατανομή κον- 
δύλιο της πίστωσης για πληρωμή υποχρεώσεων της Υπηρεσίας 
Κρατικών Προμηθειών παρελθόντων οικονομικών ετών. 

ια) Αποφάσεις χορήγησης ή ανάκλησης πιστώσεων σε βάρος ή 
σε ωφέλεια του αποθεματικού επί των προϋπολογισμών των. 
Υπουργείων και των Νομαρχιών για την τελική διαμόρφωση των 
πιστώσεων λόγω λήξης του οικονομικού έτους. 

ιβ) Αποφάσεις εγγραφής στους προϋπολογισμούς των εξόδων 
των Υπουργείων και των Νομαρχιών πιστώσεων ισοπόσων με τα 
πραγματοποιούμενα έσοδα: 

(ι) Από αδιάθετα υπόλοιπα χρηματικών ενταλμάτων προπλη¬ 
ρωμής ή από επιστροφές αχρεωστήτως καταβληθέντων για αύ¬ 
ξηση των πιστώσεων σε βάρος των οποίων είχε ενταχθεί η πλη- 
ρωμή. . . 

(ιι) Από έσοδα που προορίζονται, κατά ρητή διάταξη Νόμου, 
για την αντιμετώπιση ορισμένων δαπανών. 

ιγ) Εντολές κίνησης των λογαριασμών εσόδων Δημοσίων 
Επενδύσεων που τηρούνται στην Τράπεζα της Ελλάδας, καθώς 
και εντολές, προς την αυτή Τράπεζα Χρηματοδότησης των κατά 
Υπουργείο συλλογικών αποφάσεων. 

ιδ) Εγκρίσεις ισοσκελισμένων προϋπολογισμών Ν.Π.Δ.Δ. και 
Ν.Π.Ι.Δ. καθώς και τροποποιήσεις αυτών. 

ιε) Εγκρίσεις απολογισμών Ν.Π.Δ.Δ. και Ν.Π.Ι.Δ. 
ιστ) Τροποποίηση της κωδικής κατάταξης εσόδων και εξόδων 
του προϋπολογισμού των Ν.Π.Δ.Δ., καθώς και της τροποποίη¬ 
σης της κατονομασίας των κωδικών αριθμών. 

17. Στον Προϊστάμενο της Διεύθυνσης Μισθών και Συντάξεων 
(Δ22). 

α) Έγγραφα παροχής οδηγιών και πληροφοριών για θέματα 
μισθολογίου των υπαλλήλων του Δημοσίου και Ν.Π.Δ.Δ. για τα 
οποία έχουν δοθεί προηγουμένως λύσεις νομοθετικές ή έχει απο- 
φανθεί ο Υπουργός των Οικονομικών. 

β) Έγγραφα προς άλλες Αρχές ή ιδιώτες με τα οποία παρέχο¬ 
νται πληροφορίες σε αιτήματα σύνταξιοδοτικού περιεχομένου νο¬ 
μοθετικής μέριμνας, για τα οποία έχουν δοθεί αρμοδίους λύσεις. 

γ) Έγγραφα προς άλλες Αρχές με τα οποία ζητούνται πληρο¬ 
φορίες ή στοιχεία τα οποία είναι αναγκαία για τη μελέτη και εισή¬ 
γηση θεμάτων αρμοδιότητας της Διεύθυνσης. 

18. Στον Προϊστάμενο της Διεύθυνσης Δημοσίου Χρέους 
(Δ23) 

α) Έγγραφα ή εντολές προς την Τράπεζα της Ελλάδας που 
αναφέρονται: Στη διαρρύθμιση, κατάρτιση ή συγχώνευση λογα¬ 
ριασμών, προβλέψεων, που έχουν συσταθεί για την εξυπηρέτηση 
του Δημοσίου Χρέους. 

Στην πληρωμή εξόδων για τη μεταφορά γενικά και ασφάλιση 
των τίτλων που διακινούνται, των συναφών προμηθειών των 
Τραπεζών καθώς και λοιπών παρεπόμενων δαπανών εξυπηρέτη¬ 
σης του Δημοσίου Χρέους. 

Σε θέματα σχετικά με τον έλεγχο, την καταμέτρηση και κατα¬ 
στροφή τίτλων που εξοφλούνται, καθώς και θέματα σχετικά με τη 
διεξαγωγή του έργου της Επιτροπής Κ.Δ. 23 Ιουνίου 1942. 

Σε θέματα σχετικά με την εκτέλεση εργασιών γενικά για την 
εκτύπωση τίτλων δανείων του Δημοσίου. 

Σε αγορές ομολογιών που έχουν σχεδόν καταστραφεί, 
β) Ισολογισμός του Δημοσίου Χρέους και των σχετικών πινά¬ 
κων. 

γ) Πίνακες ομολογιών που κληρώνονται και κοινοποιήσεις αυ¬ 
τών στις Κεντρικές και Περιφερειακές Δημόσιες Υπηρεσίες, Τρα¬ 
πεζικούς και άλλους πιστωτικούς οργανισμούς. 

δ) Παραγγελίες προς το Εθνικό Τυπογραφείο για την εκτύ¬ 
πωση πινάκων των ομολογιών που κληρώνονται των Εθνικών 
Δανείων, καθώς και περιοδικών δελτίων που διαλαμβάνουν στοι¬ 
χεία κίνησης των λογαριασμών του Δημόσιου Χρέους. 

ε) Παροχή πληροφοριών προς τις Νομικές Υπηρεσίες Διοίκη¬ 
σης αναφορικά, με τις αγωγές κατά του Δημοσίου για απώλεια, 
κλοπή ή καταστροφή και γενικά διεκδίκηση τίτλων και προς φυ¬ 
σικά ή νομικά πρόσωπα, αναφορικά με τα δικαιώματά τους που 
απορρέουν από τίτλους Δημοσίου χρέους, γενικά, σύμφωνα με τις 
κείμενες διατάξεις. 

στ) Έγγραφα προς Τράπεζες Πράκτορες πληρωμών εξυπηρέ¬ 
τησης Δημοσίου Χρέους για θέματα σχετιζόμενα με την εκτέλεση 
του έργου αυτού. 

ζ) Έγγραφα για την παροχή πληροφοριών ή επιβεβαιώσεων 
που ζητούνται από δανειστές του Δημοσίου, αναφορικά με το Κε¬ 
φάλαιο που δεν έχει λήξει ή γενικά για την εξυπηρέτηση των δα¬ 
νείων τους. 

η) Εντολές τοποθέτησης νέων εντόκων γραμματίων εντός του 
εγκεκριμένου κάθε φορά ορίου. 

θ) Εντολές ή αποφάσεις πληρωμής δαπανών εξυπηρέτησης γε¬ 
νικά του Δημοσίου Χρέους ανεξαρτήτως ποσού, καθώς και των 
σχετικών εγγράφων προς τις πληρώτριες Τράπεζες Εσωτερικού 
και Εξωτερικού. 

ι) Έγγραφα σχετικά με,την ολική ή τμηματική πραγματοποί¬ 
ηση των δανείων που συνυπολογούνται. 

ια) Έγγραφα σχετικά με τη συγκέντρωση στοιχείου του δανει¬ 
σμού γενικά του δημοσίου τομέα. 

ιβ) Έγγραφα (αναγνωριστικοί τίτλοι και σχετική αλληλογρα¬ 
φία) σχετικά με την αναγνώριση δικαιωμάτων φυσικών ή νομι¬ 
κών προσώπων σε περιπτώσεις φθοράς, απώλειας, κλοπής ή κα¬ 
ταστροφής τίτλων των κρατικών δανείων. 

19. Στον Προϊστάμενο της Διεύθυνσης Λογαριασμών του Δη¬ 
μοσίου (Δ24) 

α) Αποφάσεις έκδοσης αντιγράφων χρηματικών ενταλμάτων 
που έχουν απωλεσθεί και γραμματίων εισπράξεων από χρηματι¬ 
κούς λογαριασμούς. 

β) Αποφάσεις επιστροφής από τους Υπολόγους Συμψηφισμού 
ποσών που έχουν εισπραχθεί αναρμοδίως. 

γ) Αποφάσεις σύστασης χρηματικών λογαριασμών και κίνη¬ 
σης, των ήδη υπαρχόντων, εκτός από τις αποφάσεις εκείνες σύμ¬ 
φωνα με τις οποίες πραγματοποιούνται πληρωμές, καθώς κοίι 
εκείνες που υπάγονται στην αρμοδιότητα περισσοτέρων Διευθύν¬ 
σεων. 

δ) Αποφάσεις σύστασης λογαριασμών του Δημοσίου στην Τρά¬ 
πεζα της Ελλάδας και Ειδικών Λογαριασμών που υπάγονται στις 
διατάξεις του Α.Ν. 1500/1950, όπως κυρώθηκε και συμπλη¬ 
ρώθηκε από τον Ν. 1616/1951 εκτός από τις αποφάσεις εκείνες 
οι οποίες υπάγονται στην αρμοδιότητα περισσοτέρων Διευθύν¬ 
σεων. 

ε) Αποφάσεις ανάθεσης της διαχείρισης Ν.Π.Δ.Δ. κ.λπ. στην 
Τράπεζα της Ελλάδας, σύμφωνα με το Π.Δ. της 20ης Ιανουάριου 
1932, όπως αυτό τροποποιήθηκε από το Β.Δ. από της 7 Οκτω¬ 
βρίου 1958. 

στ) Παράταση προθεσμίας απόδοσης λογαριασμού επί προκα¬ 
ταβολής του άρθρου 61 του Ν.Δ. 321/1969 και έγγραφα για 
την απόδοση εσόδων που εισπράττονται για λογαριασμό τρίτων. 

ζ) Εντολές προς την Τράπεζα της Ελλάδας για τον τρόπο χρη¬ 
σιμοποίησης των ποσών που θέτονται στη διάθεσή της από χρη¬ 
ματικά εντάλματα τα οποία εκδίδονται στο όνομά της επί του Τα¬ 
μείου Υπολόγου Συμψηφισμών, καθώς και εγγράφων για τη 


συμψηφιστική εξόφληση χρηματικών ενταλμάτων. 

η) Διαταγές με τις οποίες υποδεικνύεται στους υπολόγους η 
ενέργεια μεταβολών στις εγγραφές τους. 

θ) Διαταγές για την απόδοση, στις αρμόδιες Δ.Ο.Υ. και στους 
τρίτους, ποσών που παρακρατήθηκαν επί επιταγών Ν.Δ. 326/ 
1969. 

ι) Εντολές μεταφοράς από το λογαριασμό που τηρείται στην 
Τράπεζα της Ελλάδας «Ε.Δ. Τρεχούμενος λογαριασμός χρημα¬ 
τοδότησης προμηθειών καταναλωτικών αγαθών» στο λογαρια¬ 
σμό «Ε.Δ. Συγκέντρωσης Εισπράξεων και Πληρωμών» για την 
απόδοση σ’ αυτόν του προϊόντος των χρηματικών ενταλμάτων 
που εξοφλήθηκαν τοις μετρητοίς του ειδικού προϋπολογισμού 
«Κεφάλαια διαχείρισης καταναλωτικών αγαθών». 

ια) Εντολές προς την Τράπεζα της Ελλάδας για την τμηματική 
μεταφορά ποσών από τον τηρούμενο σ’ αυτή λογαριασμό του Δη¬ 
μοσίου σε πίστωση του οικείου λογαριασμού του διαχειριστή πά¬ 
γιας προκαταβολής κατόπιν εγκριθείσης από τον Υπουργό των 
Οικονομικών προκαταβολής για την εκτέλεση του προγράμμα¬ 
τος προμηθειών των Ενόπλων Δυνάμεων και Σωμάτων Ασφα¬ 
λείας του επομένου οικονομικού έτους και μέσα στα όρια των 
εγκρινομένων πληρωμών κατά μήνα. 

ιβ) Χρηματικά εντάλματα που εκδίδονται σύμφωνα με κοινές 
Υπουργικές αποφάσεις από τον εκτός προϋπολογισμού Λογαρια¬ 
σμό «Πάγιες Προκαταβολές» κατά τις διατάξεις του άρθρου 56 
του Ν.Δ. 321/1969. 

20. Στον Προϊστάμενο της Διεύθυνσης Κίνησης Κεφαλαίων, 
Εγγυήσεων, Δανείων και Αξιών (Δ25) 

α) Χορήγηση κανονικών αδειών του προσωπικού με σχέση ερ¬ 
γασίας ιδιωτικού δικαίου της Υπηρεσίας Μεσεγγυημένων εχθρι¬ 
κών περιουσιών. 

β) Έκδοση αποφάσεων μισθολογικών μεταβολών του προσω¬ 
πικού με σχέση εργασίας ιδιωτικού δικαίου της Υπηρεσίας Με¬ 
σεγγυημένων Εχθρικών Περιουσιών. 

γ) Εντολές για τη συγκέντρωση χρημάτων που πλεονάζουν 
στις Δ.Ο.Υ. του Κράτους, Τ ελωνεία και Ταχυδρομικά Γ ραφεία. 

δ) Εντολές στην Τράπεζα της Ελλάδας για τον τρόπο της χρη¬ 
σιμοποίησης των ποσών που θέτονται στη διάθεσή της από χρη¬ 
ματικά εντάλματα τα οποία εκδίδονται επ’ ονόματί της επί του 
Ταμείου Υπολόγου Συμψηφισμών. 

ε) Εντολές για τη συμψηφιστική εξόφληση.χρηματικών ενταλ¬ 
μάτων προς τακτοποίηση προκαταβολών που χορηγούνται δια 
μέσου Διευθύνσεως. 

στ) Εντολές εγκρίσεων για τη χορήγηση συναλλάγματος γε¬ 
νικά ποσού μέχρι δέκα χιλιάδων (10.000) δολαρίων. 

ζ) Έγγραφα κάθε φύσης προς τους διαχειριστές μεσεγγυημέ¬ 
νων Εχθρικών Περιουσιών που αφορούν τη διαχείριση των πε¬ 
ριουσιών αυτών. 

η) Έγγραφα κάθε φύσης με τις Δημόσιες Υπηρεσίες, Ν.Π.Δ.Δ. 
και ιδιώτες για θέματα μεσεγγυημένων Εχθρικών Περιου¬ 
σιών. 

θ) Έγγραφα προς τα Υποθηκοφυλάκεια του Κράτους για τη 
μεταβολή υπέρ του Δημοσίου της κυριότητας των περιουσιών που 
έχουν περιέλθει σ’ αυτό κατά, τις διατάξεις του Α.Ν. 1530/ 
1950. 

ι) Έγγραφα διαβίβασης στις αρμόδιες Δημόσιες Υπηρεσίες 
των σχετικών φακέλων εχθρικών περιουσιών που περιήλθαν στο 
Ελληνικό Δημόσιο κατά τις διατάξεις του Β.Δ. της 4/18 Φε¬ 
βρουάριου 1953, «περί διοικήσεως διαχειρίσεως και διαθέσεως 
εχθρικών περιουσιών περιελθουσών εις το Ελληνικό Δημόσιο 
κ.λπ.». 

ια) Αποφάσεις παροχής έγκρισης ποσών με χρέωση του τηρού¬ 
μενου στην Τράπεζα της Ελλάδος λογαριασμού «Ε.Δ. Τρεχούμε¬ 
νος λογαριασμός χρηματοδοτήσεως προμηθειών καταναλωτι¬ 
κών αγαθών», για προμήθειες από το εσωτερικό ή εξωτερικό για 
κίνηση εφοδίων και συγκέντρωση εγχωρίων προϊόντων, εφόσον 
έχει παρασχεθεί η απαιτούμενη για το σκοπό αυτό έγκριση. 

ιβ) Έγγραφα που αφορούν την κίνηση του τηρουμένου στην 
Τράπεζα της Ελλάδας λογαριασμού Μεσεγγυημένων Εχθρικών 

ιγ) Εντολές πληρωμής δαπανών της Επιτροπής Γερμανορου- 
μανικών αποζημιώσεων. 

ιδ) Έγγραφα για τη βεβαίωση στις Δ.Ο.Υ. ληξιπρόθεσμων 
οφειλών τρίτων προς το Δημόσιο, από χρηματοδοτήσεις με κεφά¬ 
λαια ή με την εγγύηση του Δημοσίου, καθώς και από καταπτώ¬ 
σεις ποινικών ρητρών. 

ιε) Έγγραφα για την επιστροφή ή διαγραφή εσόδων του Δημο¬ 
σίου από τις ανωτέρω χρηματοδοτήσεις και για την παροχή σχε¬ 
τικών οδηγιών. 

ιστ) Έγγραφα για τη συμψηφιστική εξόφληση χρηματικών 
ενταλμάτων προς τακτοποίηση λογαριασμών δανείων του Δημο¬ 
σίου και προκαταβολών, που δημιουργήθηκαν από καταπτώσεις 
εγγυήσεων του Δημοσίου. 

ιζ) Έγγραφα για την παροχή οδηγιών στην Τράπεζα της Ελ¬ 
λάδος για την εξόφληση χρηματικών ενταλμάτων εκδιδομένων 
στο όνομά της και επί του υπολόγου Συμψηφισμών, για την πλη¬ 
ρωμή διαφόρων υποχρεώσεων του Δημοσίου. 

ιη) Έγγραφα απελευθέρωσης ενεχύρου ή εξάλειψης υποθήκης 
σε περιπτώσεις εξόφλησης ενυποθήκων ή με ενέχυρο δανείων του 
Δημοσίου ή δανείων τρίτων που έχει εγγυηθεί το Δημόσιο. 

ιθ) Έγγραφα που αναφέρονται στην παροχή διευκρινίσεων 
πάνω σε θέματα που ανακύπτουν από την εφαρμογή των αποφά¬ 
σεων εγγυήσεων για τα οποία έχει αποφανθεί ο Υπουργός Οικο¬ 
νομικών. 

κ) Αποφάσεις έκδοσης χρηματικών ενταλμάτων για τη συμψη- 
φιστική τακτοποίηση λογαριασμών της δημόσιας διαχείρισης, σε 
περιπτώσεις χορήγησης από το Δημόσιο Δανείου ή κατάπτωσης 
εγγύησης αυτού. 

κα) Αποφάσεις έκδοσης χρηματικών ενταλμάτων μέχρι ποσού 
πενήντα εκατομμυρίων (50.000.000) δραχμών για την πλη¬ 
ρωμή υποχρεώσεων του Δημοσίου που προέρχονται από δάνεια 
που χορηγήθηκαν με την εγγύηση του Δημοσίου. 

κβ) Εντολές κίνησης των χρεωγράφων που έχουν κατατεθεί 
στην Τράπεζα της Ελλάδας για φύλαξη τα οποία περιέρχονται 
στην κυριότητα του Δημοσίου, εκτός της περίπτωσης εκποίησης 
αυτών. 

κγ) Εντολές προς την Τράπεζα της Ελλάδας για τη χρέωση 
ποσού μέχρι σαράντα εκατομμυρίων (40.000.000) δραχμών του 
λογαριασμού του Δημοσίου «Συγκέντρωση Εισπράξεων και Πλη¬ 
ρωμών ή άλλων εκτός Προϋπολογισμού Λογαριασμών» για την 
πληρωμή υποχρεώσεων του Δημοσίου λόγω κατάπτωσης εγγύη¬ 
σης αυτού. , 

21. Στους Προϊσταμένους των Διευθύνσεων Τροφίμων και Πε¬ 
ριβάλλοντος (Δ27), Πετροχημικών και Βιομηχανιών Προϊό¬ 
ντων (Δ28), ανάλογα με τις αρμοδιότητές τους από τον Οργανι¬ 
σμό του Υπουργείου. 

Ερωτήματα προς το Ανώτατο Χημικό Συμβούλιο (Α.Χ.Σ.). 

22. Στον Προϊστάμενο της Διεύθυνσης Χημικής-Φοροτεχνι- 
κής(Δ29) 

α) Ερωτήματα προς το Α.Χ.Σ. 

β) Έγγραφα με τα οποία διαβιβάζονται δικαιολογητικά για 
την επιδότηση οίνων γενικά. 

γ) Αποφάσεις χορήγησης αδειών για παρασκευή οίνων από 
χλωρή σταφίδα. 

δ) Έγγραφα που αφορούν στη δειγματοληψία και εξέταση οί¬ 
νου, όξους, οξικού οξέος, σταφιδίνης, χαρουποσιροπίου, αμυλοσι- 
ροπίου. 

ε) Αλληλογραφία γενικά για τον έλεγχο των μηνιαίων και ετη¬ 
σίων δηλώσεων των βυνοποιών, ζυθοποιών, οινοποιών, οξο- 
ποιών, παρασκευαστών αμυλοσιροπίου, σταφιδίνης, χαρουποσι- 
ροπίου και γλυκερίνης, καθώς και αλληλογραφία που αφορά την 
εποπτεία και τον έλεγχο των εργοστασίων και των επιτηδευμα- 
τιών των ασχολουμένων με τη διακίνηση των σχετικών πρώτων 
υλών και προϊόντων. 

στ) Αλληλογραφία σχετικά με τον έλεγχο των μηνιαίων ή ετη¬ 
σίων δηλώσεων οινοπνευματοποιιών Β' κατηγορίας, αποσταγμα- 
τοποιών, ποτοποιών, ετήσιων οινοπνευματοποιιών Α' κατηγο¬ 


ρίας, των εκκαθαρίσεων των πρώτων υλών που κατεργάστηκαν 
απ’ αυτούς και των εκτάκτων ελέγχων που γίνονται στα εργο¬ 
στάσια των ανωτέρω. 

ζ) Κάθε αλληλογραφία που αφορά στην εποπτεία και έλεγχο 
των εργοστασίων και γενικά επιχειρήσεων επιτηδευματιών που 
περιλαμβάνονται στις διατάξεις του Κ.Ν.Φ.Ο. 

η) Έγκριση μεταβιβάσεως οινοπνεύματος γενικά από οινο- 
πνευματοποιό Β' κατηγορίας σε άλλους ή σε αποθήκη αποταμίευ¬ 
σης οινοπνεύματος του οινοπνευματοποιού. 

θ) Επιβολή στους οινοπνευματοποιούς γενικά, ποτοποιούς και 
λοιπούς εργοστασιάρχες υποχρεώσεων και κανονισμών, σχετικά 
με τη λειτουργία των επιχειρήσεών τους. 

ι) Απαλλαγή οινοπνευματοποιού ή ποτοποιού από την υποχρέ¬ 
ωση καταβολής οφειλομένων δόσεων ετήσιου δικαιώματος σε πε¬ 
ρίπτωση καταστροφής εργοστασίου λόγω ανωτέρας βίας. 

ια) Καθορισμό λεπτομερειών εκδόσεως πιστοποιητικών γνη¬ 
σιότητας και ηλικίας του εξαγόμενου οινοπνεύματος, αποστάγ¬ 
ματος και οινοπνευματωδών γενικά ποτών. 

ιβ) Έγκριση και καθορισμό όρων μετουσίωσης μεθυλικής αλ¬ 
κοόλης. 

ιγ) Καθορισμό τρόπου μετουσίωσης κάθε είδους αλκοόλης 
(πλην αιθανόλης) εγχώριας ή εισαγόμενης από το εξωτερικό. 

ιδ) Χορήγηση αδειών κατεργασίας πρώτων υλών για παρα¬ 
γωγή οινοπνεύματος, απ’ αυτές που δεν χρησιμοποιούνται συνή¬ 
θως. 

ιε) Αποφάσεις για κατανομή στεμφυλοπνεύματος που παραδί- 
δεται από τους ετήσιους οινοπνευματοποιούς Α' κατηγορίας σε οι¬ 
νοπνευματοποιία Β' κατηγορίας. 

ιστ) Ακύρωση ή τροποποίηση εγγράφων που αφορούν το φόρο 
διημέρων οινοπνευματοποιιών Α' κατηγορίας, όσον αφορά την 
επιστροφή του φόρου τούτου, ενεργούμενη βάσει των κειμένων 
διατάξεων, καθώς και όλα τα έγγραφα τα σχετικά με την εφαρ¬ 
μογή των διατάξεων που αφορούν τους διημέρους οινοπνευματο- 
ποιούς βάσει του Κ.Ν.Φ.Ο. 

ιζ) Ακύρωση ή τροποποίηση εγγράφων που αφορούν το δικαί¬ 
ωμα εξάσκησης επαγγέλματος ποτόποιού, όσον αφορά την επι¬ 
στροφή του δικαιώματος αυτού ενεργούμενη βάσει των κειμένων 
διατάξεων, καθώς και κάθε.(αλληλογραφία που αφορά τους ποτο¬ 
ποιούς που παράγουν απόσταγμα οίνου, βάσει της κείμενης νομο¬ 
θεσίας. 

ιη) Ακύρωση ή τροποποίηση εγγράφων πού αφορούν το δικαί¬ 
ωμα εξάσκησης επαγγέλματος ετησίων οινοπνευματοποιιών και 
λοιπών επιτηδευματιών οι οποίοι κατατάσσονται μεταξύ των οι¬ 
νοπνευματοποιιών Α κατηγορίας, όσον αφορά την επιστροφή του 
δικαιώματος τούτου, ενεργούμενη βάσει των' κειμένων διατά¬ 
ξεων, καθώς και κάθε αλληλογραφία που ανάγεται στη βεβαί¬ 
ωση του φόρου. 

ιθ) Εγκρίσεις διαγραφής καταστραφέντων ή ανύπαρκτων απο- 
στακτικών μηχανημάτων, καθώς επίσης και (αλληλογραφία που 
αφορά την κατάρτιση ή τροποποίηση γενικά του Μητρώου απο- 
στακτικών μηχανημάτων. 

23. Στον Προϊστάμενο του Γραφείου Τύπου και Δημοσίων 
Σχέσεων, για τα κατωτέρω θέματα 

α) Ενέργειες πράξεων για την ενημέρωση των Υπηρεσιών του 
Υπουργείου για τις δημοσιευόμενες στον Τύπο απόψεις, σχόλια 
κ.λπ. 

β) Ενέργειες πράξεων που απευθύνονται στις Υπηρεσίες του 
Υπουργείου Οικονομικών, με τις οποίες ζητούνται στοιχεία και 
πληροφορίες σχετικά με την αρμοδιότητα του Γραφείου. 

γ) Έγκριση κάθε φύσης δαπανών, παροχής πιστώσεων, εντο¬ 
λών προμηθειών ή έκτέλεσης έργων, μέχρι του ποσού των πενή¬ 
ντα χιλιάδων (50.000) δραχμών. 

24. Στον Προϊστάμενο του Γ ραφείου Επικοινωνίας και Πληρο¬ 
φόρησης Πολιτών (ΓΕΠΟ) 

Υπομνηστικά έγγραφα στις αρμόδιες υπηρεσίες του Υπουρ¬ 
γείου Οικονομικών για παράπονά και αιτήματα πολιτών. 

25. Στους Προϊσταμένους των Γραφείων Γραμματείας Υπη¬ 
ρεσιακών Συμβουλίων και των Συλλογικών Οργάνων ΑΕΤΑ και 
ΑΧΣ 

α) Επικύρωση και χορήγηση αντιγράφων ή αποσπασμίνων 
από τα πρακτικά των οικείων κατά περίπτωση συλλογικών οργά¬ 
νων. 

β) Ανακοινώσεις επί των αποφάσεων των Υπηρεσιακών Συμ¬ 
βουλίων και των Συλλογικών Οργάνων ΑΕΤΑ και Α.Χ.Σ. στις 
αρμόδιες Υπηρεσίες. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ ΤΜΗΜΑΤΩΝ ΚΑΙ ΜΗ 
ΑΥΤΟΤΕΛΩΝ ΓΡΑΦΕΙΩΝ Κ.Υ. 

Άρθρο 4. 

Γενικά. 

1. Στους Προϊσταμένους Τμημάτων Κ.Υ.: 

α) Ενέργειες προπαρασκευαστικών πράξεων για υποθέσεις που 
εκκρεμούν. 

β) Ενέργειες πράξεων με τις οποίες ζητούνται στατιστικά στοι¬ 
χεία ή άλλες πληροφορίες. 

γ) Έκδοση πιστοποιητικών ή αντιγράφων γενικά, 
δ) Χορήγηση αντιγράφων εμπιστευτικών εγγράφων, ύστερα 
από έγκριση του οικείου Προϊσταμένου Διεύθυνσης. 

ε) Απαντήσεις σε αιτήσεις πολιτών, εκτός από αιτήσεις παρα¬ 
πόνων, με τις οποίες ζητούνται πληροφορίες για υποθέσεις τους, 
στ) Διαβιβαστικά έγγραφα. 

ζ) Έγκριση τοποθέτησης στο αρχείο εγγράφων, για τα οποία 
δεν απαιτείται περαιτέρω ενέργεια. 

η) Απλές ανακοινώσεις ή κοινοποιήσεις εγγράφων και αποφά¬ 
σεων. 

θ) Υπομνηστικά έγγραφα σε θέματα, που δεν έχουν το γενικό¬ 
τερο ενδιαφέρον της Διεύθυνσης. 

ι) Απαντήσεις σε Αναφορές πολιτών και έγγραφα υπηρεσιών 
και Νομικών Προσώπων σε θέματα, για τα οποία έχει λάβει θέση 
η Υπηρεσία, πλην αναφορών παραπόνων. 

ια) Περιλήψεις αποφάσεων και πράξεων που δημοσιεύονται 
στην Εφημερίδα της Κυβερνήσεως. 

2. Στους Προϊσταμένους μη αυτοτελών Γραφείων Κ.Υ. 
Διαβιβαστικά έγγραφα. 

Άρθρο 5. 

Ειδικά κατά θέματα. 

1. Στους Προϊσταμένους των Τμημάτων των Διευθύνσεων 
Διοικητικού (Δ1), Προσωπικού ΔΟΥ (Δ2), Προσωπικού Τελω¬ 
νείων (Δ3) και Προσωπικού Γ.Λ.Κ. (Δ4), πλην των τμημάτων 
Εκπαίδευσης και Γραμματείας. 

I. Γενικά, κατά λόγο αρμοδιότητας σύμφωνα με τον Οργανι¬ 
σμό του Υπουργείου: 

α. Κοινοποίηση προσωπικών μεταβολών σε υπαλλήλους όλων 
των βαθμών. 

β. Έκδοση πιστοποιητικών υπηρεσιακών μεταβολών, 
γ. Θεώρηση βιβλιαρίων νοσηλείας υπαλλήλων, 
δ. Χορήγηση κανονικών αναρρωτικών και λοιπών αδειών 
(φοιτητικών κ.λπ.), καθώς και αδειών χωρίς αποδοχές σε υπαλ¬ 
λήλους μέχρι Β βαθμού, εκτός των περιπτώσεων για τις οποίες η 
αρμοδιότητα μεταβιβάζεται με την παρούσα ή ανήκει σε άλλα όρ¬ 
γανα. 

ε. Χορήγηση μισθολογικών κλιμακίων σε υπαλλήλους όλων 
των βαθμών της Κ.Υ. και των Ειδικών αποκεντρωμένων υπηρε¬ 
σιών. 

στ. Χορήγηση επιδόματος χρόνου υπηρεσίας και μεταπτυχια¬ 
κών σπουδών σε υπαλλήλους όλων των βαθμών, 
ζ. Πράξεις αλλαγής επωνύμου υπαλλήλων. 

II. Ειδικά: 

Πέρα από τα θέματα που αναφέρονται ανωτέρω στην Ενότητα 
(I) και για τα κατωτέρω θέματα: 


• ■ [ 

Στον Προϊστάμενο του Τμήματος Προσωπικού Γ.Χ.Κ. 

Εκκαθάριση των ΔΕΧΕ, όπου συντρέχει περίπτωση. 

2. Στον Προϊστάμενο του Τμήματος Εκπαίδευσης: 

Θεώρηση των χορηγουμένων από το τμήμα πιστοποιητικών 

παρακολούθησης προγραμμάτων επιμόρφωσης στους μετεκπαι¬ 
δευόμενους υπαλλήλους. 

3. Στον Προϊστάμενο του Τμήματος Γραμματείας: 

Επικύρωση αντιγράφων των εγγράφων που εξέρχονται από 

την Κ.Υ. και διεκπεραιώνονται από το Ιο Γραφείο Γραμματείας. 

4. Στους Προϊσταμένους Τμημάτων της Διεύθυνσης Οικονομι¬ 
κού (Δ5) 

α. Του Τμήματος Οικονομικής Διοίκησης. 

Εκκαθάριση των σταθερών και διαρκούς χαρακτήρα αποδο¬ 
χών των υπαλλήλων της Κ.Υ. και των ειδικών αποκεντρωμέ¬ 
νων υπηρεσιών που ορίζονται με ειδικότερη σχετική απόφαση ορι¬ 
σμού εκκαθαριστών αποδοχών. 

β. Του Τμήματος Προμηθειών. 

Υπογραφή και αποστολή καταστάσεων και δικαιολογητικών 
δαπανών στις ΥΕΕ και βεβαίωση πραγματοποίησης των δαπα¬ 
νών αυτών. 

5. Στους Προϊσταμένους Τμημάτων της Διεύθυνσης Ελέγχων 
(Δ9), ανάλογα με τις αρμοδιότητές τους από τον Οργανισμό. 

Επεξεργασία των εκθέσεων επιθεώρησης και διαβίβασή τους, 
με τις παρατηρήσεις τους, στις υπηρεσίες που ζήτησαν την επιθε¬ 
ώρηση ή έρευνα ή είναι αρμόδιες για τις περαιτέρω ενέργειες. 

6. Στον Προϊστάμενο του Τμήματος Ανταλλαξίμων Κτημά¬ 
των της Διεύθυνσης Δημόσιας Περιουσίας (ΔΙΟ). 

Έγγραφα που αφορούν κτηματολογικούς πίνακες και κτημα- 
τολογικές μεταβολές ανταλλαξίμων κτημάτων. 

7. Στους Προϊσταμένους των τμημάτων της Διεύθυνσης Εθνι¬ 
κών Κληροδοτημάτων (Δ11), ανάλογα με τις αρμοδιότητές τους 
από τον Οργανισμό. 

Γνωστοποιήσεις των Φ.Ε.Κ., στα οποία δημοσιεύονται οι απο¬ 
φάσεις ή τα Προεδρικά Διατάγματα που αφορούν σε κοινωφελείς 
περιουσίες και ιδρύματα. 

8. Στους Προϊσταμένους των τμημάτων της Διεύθυνσης 
Φ.Π.Α. και Ειδικών Φορολογιών: 

I. Του Τμήματος Λοιπών Φορολογιών: 

α. Έγκριση χορήγησης τεχνικών γλυκαντικών ουσιών, εφόσον 
υφίσταται αντικείμενο μετά την κατάργηση των Κρατικών Μονο¬ 
πωλίων. 

β. Καταλογισμό ή απαλλαγή από την ευθύνη που αφορά ζη¬ 
μία, φθορά ή απώλεια διαχειριζομένων μονοπωλιακών ειδών, 
συνολικής αξίας μέχρι ποσού διακοσίων χλιάδων (200.000) 
δραχμών, εφόσον εξακολουθούν να υπάρχουν εκκρεμότητες και 
μετά την κατάργηση των Κρατικών Μονοπωλίων. 

II. Του Τμήματος Φορολογίας Καπνού 

α. Εντολές εκτύπωσης ταινιών φορολογίας Καπνού. 

β. Έγκριση παράτασης προθεσμίας εξόφλησης αιτήσεως κο¬ 
πής καπνού. 

9. Στους Προϊσταμένους των τμημάτων της Διεύθυνσης Εί¬ 
σπραξης Δημοσίων Εσόδων (Δ 16), ανάλογα με τις αρμοδιότητές 
τους από τον οργανισμό. 

α) Γνωστοποίηση στις Δ.Ο.Υ. στοιχείων των πτωχεύσεων, 
των πλειστηριασμών και των γνωμοδοτήσεων των Νομικών 
Υπηρεσιών Διοίκησης για εξωπτωχευτικούς συμβιβασμούς με¬ 
ταξύ του Δημοσίου και των οφειλετών του και σχετικές εντολές 
στις Δ.Ο.Υ. για τις απαραίτητες ενέργειες. 

β) Εντολές για τον εφοδιασμό με χρήματα των Δ.Ο.Υ. και για 
τη μεταφορά χρημάτων από Δ.Ο.Υ. σε Δ.Ο.Υ. μέχρι του ποσού 
και των δέκα εκατομμυρίων (10.000.000) δραχμών. 

10. Στους Προϊσταμένους των Τμημάτων της Διεύθυνσης Δα¬ 
σμολογικής (Δΐ 7), ανάλογα με τις αρμοδιότητές τους από τον 
Οργανισμό. 

Απαντήσεις εγγράφων πληροφοριακού περιεχομένου σε ενδια¬ 
φερομένους Συνδέσμους Επαγγελματικών Ενώσεων. 

11. Στους Προϊσταμένους των Τμημάτων της Διεύθυνσης Τε¬ 
λωνειακών Διαδικασιών (Δ 19), ανάλογα με τις αρμοδιότητές 





ΨίΚ 185 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1649 


τους από τον Οργανισμό. 

α) Έγκριση μεταφοράς αζητήτων εμπορευμάτων ή ομοίων 
της κυριότητας του Δημοσίου από Τελωνείο σε Τελωνείο για εκ¬ 
ποίηση, καθώς και έγκριση της σχετικής δαπάνης μεταφοράς. 

β) Παράταση προθεσμίας προσαγωγής πιστοποιητικών απο¬ 
βίβασης διαμετακομιζόμενων υποκειμένων εμπορευμάτων. 

12. Στους Προϊσταμένους των Τμημάτων της Διεύθυνσης Λο¬ 
γαριασμών του Δημοσίου (Δ24), ανάλογα με τις αρμοδιότητες 
τους από τον Οργανισμό. 

α) Ενέργειες για τη βεβαίωση ως δημόσιου εσόδου των προξε¬ 
νικών εισπράξεων. 

β) Ενέργειες για την αποστολή παραστατικών στοιχείων του 
υπολόγου συμψηφισμών στο Ελεγκτικό Συνέδριο. 

13. Στους Προϊσταμένους των Τμημάτων της Διεύθυνσης Κί¬ 
νησης Κεφαλαίων, Εγγυήσεων Δανείων και Αξιών (Δ25), ανά¬ 
λογα με τις αρμοδιότητες τους από τον Οργανισμό του Υπουρ¬ 
γείου. 

α) Εντολές που απευθύνονται στην Τράπεζα της Ελλάδας για 
την πληρωμή αποζημίωσης Ελλήνων υπηκόων που έχουν υπο- 
στεί ζημιές από μέτρα Εθνικοποίησης, πολέμου κ.λπ. από άλλες 
χώρες (Γερμανία, Ρουμανία κ.λπ.) και αναγνωρίστηκαν δικαιού¬ 
χοι με αποφάσεις οικείων εκδικαστικών Επιτροπών. 

β) Εντολές για την εκποίηση των αντικειμένων των κολασί¬ 
μων πράξεων που δημεύονται υπέρ του Δημοσίου βάσει τελεσίδι¬ 
κων καταδικαστικών αποφάσεων λόγω παραβάσεως των νόμων 
περί προστασίας του Εθνικού Νομίσματος. 

14. Στους Προϊσταμένους των Τμημάτων της Διεύθυνσης Χη¬ 
μική - Φοροτεχνική (Δ29), ανάλογα με τις αρμοδιότητες τους 
από τον Οργανισμό του Υπουργείου. 

α) Έγκριση χορήγησης φορολογημένης βύνης σε εργοστάσια 
ζυμομυκήτων. 

β) Έγκριση παράδοσης βύνης που ενέχεται σε ζύθο που έχει 
εξαχθεί στο εξωτερικό. 

γ) Αλληλογραφία που αφορά τις ταινίες ελέγχου οινοπνευμα¬ 
τωδών ποτών. 

δ) Αλληλογραφία που αφορά στη χρεωπίστωση και κίνηση 
σφραγίδων σφραγιδοσυρμάτων και σφραγιδοκαλύκων και ται¬ 
νιών ελέγχου οινοπνευματωδών ποτών Ν.Δ. 13/1968. 

^ 15. Στους Προϊσταμένους των 2ου, 3ου και 4ου Γραφείων 
Γραμματείας του Τμήματος Γραμματείας της Διεύθυνσης Διοι¬ 
κητικού (Δ 1). 

α. Επικύρωση αντιγράφων των εγγράφων που εξέρχονται από 
την Κεντρική Υπηρεσία και διεκπεραιώνονται από τα Γραφεία 
αυτά, κατά περίπτωση. 

β. Ειδικά στον Προϊστάμενο του 4ου Γραφείου: Διαδικαστικές 
ενέργειες για τη χορήγηση από το αρμόδιο όργανο κανονικών, 
αναρρωτικών και κάθε είδους αδειών απουσίας των υπαλλήλων 
των ΚΕΠΥΟ, για τον έλεγχο προσέλευσης και αποχώρησης των 
υπαλλήλων του ΚΕΠΥΟ και για τη φύλαξη των κτιριακών εγκα¬ 
ταστάσεων αυτού. Ακόμα, αναφορές άφιξης και αναχώρησης 
υπαλλήλων του ΚΕΠΥΟ και ενημέρωση της Διεύθυνσης Οικονο¬ 
μικού (Δ5) για την έκδοση των φύλλων διακοπής μισθοδο¬ 
σίας. ι 

16. Στον Προϊστάμενο του Μεταφραστικού Γραφείου του Τμή¬ 
ματος Γραμματείας της Διεύθυνσης Διοικητικού (Δ1): 

Θεώρηση μετάφρασης στην Ελληνική ξενόγλωσσων κειμένων 
και αντίστροφα, που αναφέρονται σε θέματα αρμοδιότητας του 
Υπουργείου Οικονομικών. 

ΚΕΦΑΛΑΙΟ Δ 

ΠΡΟΪΣΤΑΜΕΝΟΙ ΕΙΔΙΚΩΝ ΑΠΟΚΕΝΤΡΩΜΕΝΩΝ ΥΠΗ¬ 
ΡΕΣΙΩΝ ΚΑΙ ΠΡΟΪΣΤΑΜΕΝΟΙ ΤΩΝ ΤΜΗΜΑΤΩΝ 

Άρθρο 6. 

Γενικά 

1. Στους Προϊσταμένους των Ειδικών Αποκεντρωμένων Υπη¬ 
ρεσιών του άρθρου 35 του Π.Δ. 284/1988. Επιπέδου Διεύθυν¬ 


σης: 

α. Ενέργειες πράξεων με τις οποίες παρέχονται στατιστικά 
στοιχεία ή άλλες πληροφορίες. 

β. Αλληλογραφία με Διευθύνσεις και Υπηρεσίες του Υπουρ¬ 
γείου Οικονομικών ή άλλων Υπουργείων ή με περιφερειακές 
Υπηρεσίες για τρέχοντα υπηρεσιακά θέματα. 

γ. Έγκριση χορήγησης αντιγράφων εμπιστευτικών εγγρά¬ 
φων. 

δ. Αποφάσεις συγκρότησης επιτροπών εκκαθάρισης των Αρ¬ 
χείων της Υπηρεσίας. 

ε. Απαντήσεις σε αιτήσεις, υπομνήματα και αναφορές παραπό¬ 
νων πολιτών. 

στ. Αποφάσεις μετακίνησης υπαλλήλων μέσα στην υπηρεσία, 
πλην των προϊσταμένων τμημάτων. 

ζ. Έκθεση απόψεων, της Διοίκησης στο ΣτΕ ή άλλο αρμόδιο 
Διοικητικό Δικαστήριο για προσφυγές ή αιτήσεις ακυρώσεως, κα¬ 
θώς και παροχή σχετικών στοιχείων. 

2. Στους Προϊσταμένους των Τμημάτων των Ειδικών Αποκε¬ 
ντρωμένων Υπηρεσιών της προηγούμενης παραγράφου: 

α. Ενέργειες προπαρασκευαστικών πράξεων για υποθέσεις που 
εκκρεμούν. 

β. Ενέργειες πράξεων με τις οποίες ζητούνται στατιστικά στοι¬ 
χεία ή άλλες πληροφορίες. 

γ. Έκδοση πιστοποιητικών ή αντιγράφων γενικά, 
δ. Χορήγηση αντιγράφων εμπιστευτικών εγγράφων, ύστερα 
από έγκριση του Προϊσταμένου της Υπηρεσίας. 

ε. Απαντήσεις σε αιτήσεις πολιτών, εκτός από τις αιτήσεις πα¬ 
ραπόνων, με τις οποίες ζητούνται πληροφορίες για τις υποθέσεις 
τους. 

στ. Διαβιβαστικά έγγραφα που δεν έχουν ιδιαίτερο ενδιαφέρον 
για την υπηρεσία. 

ζ. Έγκριση τοποθέτησης στο αρχείο ή στους συνταξιοδοτικούς 
φακέλους, κατά περίπτωση, εγγράφων ή αιτήσεων, όταν δεν 
απαιτείται περαιτέρω ενέργεια. 

η. Απλές ανακοινώσεις εγγράφων και αποφάσεων. 

3. Στους Προϊσταμένους των Ειδικών Αποκεντρωμένων Υπη¬ 
ρεσιών, επιπέδου Αυτοτελούς Τμήματος: 

Τα θέματα των ανωτέρω 1 και 2 παραγράφων του παρόντος 
άρθρου. 

Άρθρο 7. 

Ειδικά κατά Υπηρεσίες. 

1. Στον Προϊστάμενο της Διεύθυνσης Κρατικών Λαχείων: 
α. Χορήγηση κανονικών αδειών στους υπαλλήλους της υπηρε¬ 
σίας πλην των προϊσταμένων τμημάτων. 

β. Εκκαθάριση των πάσης φύσεως αποδοχών, 
γ. Εντολές εκτύπωσης εντύπων που έχουν εγκριθεί. 

2. Στους Προϊσταμένους των Διευθύνσεων Κανονισμού Συντά¬ 
ξεων: ! 

Εντολές επανεξέτασης υποθέσεων από τις ανώτατες Στρατιω¬ 
τικές Υγειονομικές Επιτροπές. 

3. Στους Προϊσταμένους των Διευθύνσεων Ελέγχου και Εντο¬ 
λής Πληρωμής Συντάξεων, ανάλογα με τις αρμοδιότητές τους 
από τον οργανισμό του Υπουργείου. 

α. Πράξεις για αποδοχή των αποφάσεων και πράξεων των ορ¬ 
γάνων που έχουν δικαιοδοσία σε θέματα συντάξεων και έγγραφα 
που εκδίδονται για την εκτέλεση των αποφάσεων αυτών για εγ¬ 
γραφή των συνταξιούχων και για την αύξηση ή μείωση των συ¬ 
ντάξεων. 

β. Έγγραφα προς τις αρμόδιες Αρχές με τα οποία αποστέλλο- 
νται για κοινοποίηση με αποδεικτικό αντίγραφο πράξεις ή αποφά¬ 
σεις οργάνων που έχουν δικαιοδοσία για συντάξεις. 

γ. Έγγραφα για επανεγγραφή διαγραφέντος συνταξιούχου ή 
βοηθηματούχου. 

δ. Έγγραφα για μείωση αύξησης ή διακοπής της σύνταξης σε 
περίπτωση μεταβολής που επέρχεται μετά την αναγνώριση του 
δικαιώματος σύνταξης. 

ε. Χρηματικές εντολές πληρωμής καθυστερημένων συντά¬ 
ξεων, βοηθημάτων και επιδομάτων κάθε μορφής. 

στ. Καταλογιστικές αποφάσεις για αποδοχές, συντάξεις, βοη¬ 
θήματα, και επιδόματα κάθε μορφής, που λήφθηκαν αχρεωστή- 
τως, αποφάσεις με τις οποίες επιβάλλονται, σύμφωνα με το 
Νόμο, ποινές για τη μη εμπρόθεσμη δήλωση για μεταβολές που 
επήλθαν στη συνταξιοδοτική κατάσταση, καθώς και τις αποφά¬ 
σεις διαγραφής ή έκπτωσης χρεών που προέρχονται από τις ίδιες 
αιτίες. 

ζ. Φύλλα μεταβολών που συντάσσονται, εφόσον με αυτά ενερ- 
γείται εγγραφή νέων συνταξιούχων ή επέρχεται μεταβολή στο 
ποσό της σύνταξης ή των επιδομάτων κάθε μορφής ή δίνεται 
εντολή καταβολής αναδρομικά ποσών, εκτός από εκείνα που κα¬ 
ταβάλλονται για δικαιούμενη διαφορά από δώρα εορτών, καθώς 
και όλα τα σχετικά με τις μεταβολές αυτές έγγραφα. 

η. Έγγραφα κοινοποίησης αρμοδίως των αποφάσεων που εκ- 
δίδονται από τις Επιτροπές των άρθρων 1 και 4 του Α.Ν. 599/ 
1968. 

θ. Έγγραφα προς άλλες Αρχές με τα οποία ζητούνται ή δίδο¬ 
νται πληροφορίες επί ασκουμένων ενστάσεων ή προς ιδιώτες, με 
τα οποία ζητείται να συμπληρωθούν τα δικαιολογητικά τα σχε¬ 
τικά με την εκδίκαση των υποθέσεών τους. 

4. Στον Προϊσταμένο της Υπηρεσίας Διαχείρισης Εντύπων και 
Αξιών του Δημοσίου: 

α. Εκκαθάριση των πάσης φύσεως αποδοχών των υπαλλή¬ 
λων, εκτός εκείνων που με ειδικότερες αποφάσεις καθίστανται 
αρμόδια άλλα όργανα (ΔΕΤΕ, ΔΕΧΕ). 

β. Χορήγηση κανονικών αδειών στους υπαλλήλους πλην των 
Προϊσταμένων Τμημάτων. 

γ. Εντολές κίνησης των οχημάτων που έχει στη διάθεσή της η 
Υπηρεσία. 

5. Στους Προϊσταμένους των υπηρεσιών των άρθρων 75 έως 
και 81 του Π.Δ. 284/1988, πλην των Ειδικών Επιθεωρή¬ 
σεων. 

α. Εκκαθάριση των πάσης φύσεως αποδοχών των υπαλλή¬ 
λων. 

β. Χορήγηση κανονικών αδειών στους υπαλλήλους πλην των 
Προϊσταμένων Τμημάτων. 

6. Στους Προϊσταμένους των Ειδικών Επιθεωρήσεων. 

α. Ανάθεση των εντολών διενέργειας Επιθεωρήσεων, Ελέγ¬ 
χων, ερευνών ή διοικητικών ανακρίσεων στους προϊσταμένους 
των Τμημάτων, ή σε υπαλλήλους αυτών, εφόσον στους τελευ¬ 
ταίους έχουν ανατεθεί καθήκοντα Επιθεωρητή. 

β. Διαβίβαση των ανωτέρω εντολών στις Νομαρχιακές Διευ¬ 
θύνσεις, Επιθεώρησης και Συντονισμού, εφόσον επιτρέπεται αυτό 
από τις διαβιβαζόμενες εντολές και κρίνεται απαραίτητο για την 
επίσπευση του ελέγχου ή της έρευνας ή της διοικητικής ανάκρι¬ 
σης. 

γ. Υποβολή στην Κ.Υ. των πορισμάτων και εκθέσεων των 


Επιθεωρητών (Προϊσταμένων Τμημάτων ή υπαλλήλων στους 
οποίους έχουν ανατεθεί καθήκοντα Επιθεώρησης και Ελέγχου) 
και διατύπωση παρατηρήσεων για τυχόν ελλείψεις τους καθώς 
και απόψεων για τις περαιτέρω ενέργειες. 

δ. Προτάσεις για την εκτός έδρας μετακίνηση υπαλλήλων για 
λόγους υπηρεσιακούς. 

ε. Εκκαθάριση των πάσης φύσεως αποδοχών των υπαλλήλων, 
εκτός εκείνων που με ειδικότερες αποφάσεις καθίστανται αρμόδια 
άλλα όργανα (ΔΕΤΕ, ΔΕΧΕ). 

ζ. Χορήγηση κανονικών αδειών στους υπαλλήλους πλην των 
Προϊσταμένων Τμημάτων. 

7. Στους Προϊσταμένους των Τμημάτων Διοικητικού και Γρα¬ 
φείων Γραμματείας των Ειδικών Αποκεντρωμένων Υπηρε¬ 
σιών. 

Επικύρωση αντιγράφων των εγγράφων που εξέρχονται από 
την οικεία υπηρεσία. 

ΚΕΦΑΛΑΙΟ Ε 
Τελικές Διατάξεις 
Άρθρο 8. 

1. Η κατά τα προηγούμενα άρθρα μεταβίβαση εξουσίας στους 
Προϊσταμένους, που αναφέρονται σ’ αυτά να υπογράφουν «Με 
εντολή Υπουργού» ισχύει και για τους νόμιμους αναπληρωτές 
τους σε περίπτωση ελλείψεως απουσίας ή κωλύματος τους. 

2. Όσες φορές λόγω της φύσης ή της σοβαρότητας του εγγρά¬ 
φου οι κατά τα προηγούμενα άρθρα εξουσιοδοτούμενοι να υπο¬ 
γράφουν «Με εντολή Υπουργού» θεωρούν ενδεδειγμένη την έκ¬ 
δοση του εγγράφου με υπογραφή ανώτερου οργάνου, το σχετικό 
έγγραφο μπορεί να υπογράφεται από το ανώτερο όργανο. 

3. Το αρμόδιο ανώτερο ιεραρχικά όργανο μπορεί, κατά την 
κρίση του, να ζητά από το αρμόδιο κατώτερο ιεραρχικά όργανο, 
να του προσκομίζει για υπογραφή έγγραφα, αποφάσεις κ.λπ. αν 
αυτό επιβάλλεται από ειδικούς λόγους (άρθρο 29 παρ. 3 του Ν. 
1558/1985). 

4. Η απόφαση μεταβίβασης αρμοδιότητας ή του δικαιώματος 
υπογραφής κατά την παράγραφο 1 αυτού του άρθρου εξακολου¬ 
θεί να ισχύει μέχρι την ανάκλησή της από το αρμόδιο όργανο και 
αν αυτός που την εξέδωσε παύσει να υπάρχει (Ν. 1558/1985 - 
ΦΕΚ 137/Α/1985). 

5. Κάθε προηγούμενη απόφασή μας για το ίδιο αντικείμενο 
καταργείται. 

Η απόφαση αυτή να δημασιευθεί στην Εφημερίδα της Κυβερνή- 

σεως. 

Αθήνα, 9 Μαρτίου 1989 

Ο ΥΠΟΥΡΓΟΣ 

ΔΗΜ, ΤΣΟΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






